Ивица Дачић: Србија придаје посебну пажњу активностима Организације за црноморску економску сарадњу | Socijalistička partija Srbije\nIvica Dačić: Srbija pridaje posebnu pažnju aktivnostima Organizacije za crnomorsku ekonomsku saradnju Vesti\njun 18, 2019 u 11:14\nGovor prvog potpredsednika Vlade Srbije i ministra spoljnih poslova Ivice Dačića na Ministarskoj konferenciji o saradnji država članica Organizacije za crnomorsku ekonomsku saradnju sa državama članicama Evropske unije u Briselu:\nČast mi je da vam se obratim u ime Republike Srbije, kao i u svoje lično ime. Na početku bih želeo da zahvalim našim domaćinima, ministru spoljnih poslova Republike Bugarske Katarini Zaharijevoj, ministru spoljnih poslova Rumunije Teodoru Viorelu Meleškanuu i komesaru EU za životnu sredinu, pomorska pitanja i ribarenje Karmenu Veli, na odlično organizovanom skupu koji, pre svega, potvrđuje interes za unapređivanje saradnje u Crnomorskom regionu.\nKao predstavnik zemlje kojoj je jedan od primarnih spoljnopolitičkih ciljeva članstvo u EU, ukazujem da posebnu pažnju kao država pridajemo upravo današnjem sastanku. Mogu slobodno reći da nas ona ista uverenja, principi i vizije koje smo uneli sa sobom prilikom učlanjenja u BSEC, u velikoj meri određuju i kao kandidata za člana EU. U tom kontekstu, želim jasno da naglasim da sveobuhvatna saradnja sa zemljama regiona i šire, opredeljenost za regionalni ekonomski i privredni razvoj, kao i razmena kulturnih vrednosti i nesmetano kretanje ljudi i kapitala ostaju principi i vrednosti za koje se Republika Srbija snažno zalaže. Interesantno je posmatrati u kolikoj meri se ciljevi i nastojanja dve organizacije poklapaju, a kada se ciljevi poklapaju, onda se najčešće poklapaju i izazovi, ili bolje reći problemi sa kojima se suočavamo na putu realizacije tih ciljeva. Na sreću, na tom putu nismo sami, već koračamo zajedno sa pouzdanim i iskrenim partnerima, podjednako snažno opredeljenim da ovaj region učinimo još boljim mestom za život.\nSrbija se u okviru BSEC snažno zalaže za saradnju sa drugim međunarodnim organizacijama, međutim, usled posebnih okolnosti, saradnju sa EU smatramo onom od primarnog značaja. Interes je obostran, usuđujem se da kažem, jer pored geografskog osnova koji prirodno nalaže saradnju, ravnomeran i progresivni privredni razvoj zemalja Crnomorskog regiona je u direktnom interesu zemalja EU pojedinačno, kao i EU kao organizacije u celini. Posebno bih se osvrnuo na razvoj infrastrukture čiji efekti imaju dalekosežne pozitivne posledice i izlaze van državnih granica. Zadovoljstvo mi je da obavestim prisutne da Srbija već godinama unazad značajne napore usmerava upravo ka modernizaciji i izgradnji infrastrukture u svim segmentima saobraćaja, uključujući i plovne puteve. Nameravamo da istrajemo u nameri da modernizujemo postojeću i izgradimo novu infrastrukturu, svesni da je ona osnova za čvršće povezivanje na nacionalnom, ali i na nadnacionalnom nivou. Pomenuti napori značajni su kako za Srbiju, region, tako i za Evropu u celini. Brži protok ljudi i robe daje zamajac razvoju privrede, a jake privrede povlače za sobom i razvoj ostalih društvenih vrednosti, stabilne standarde, kulturu i olakšavaju ostvarivanje zajedničkih ciljeva zemalja regiona.\nReči kao što su „potencijal“, „odgovarajući okvir“, „sinergija“ verovatno su najčešće korišćene u našim obraćanjima na skupovima BSEC. Mislim da smo danas na pravom mestu, ovde u Briselu, da ove reči pretvorimo u konkretne ideje, da te ideje dobiju svoje zvanične nazive u vidu projekata, da projekti dobiju konkretne ljude koji će biti zaduženi za njihovo sprovođenje i koji će nas na redovnoj osnovi o tome izveštavati. Naši prijatelji iz EU vrlo dobro vladaju takvim mehanizmima, a mi na tom planu nastojimo da što više od njih naučimo i primenimo. U tom smislu, Srbija će nastojati da, u narednom periodu, doprinese i u fazi planiranja i u fazi realizacije konkretnih projekata, kroz saradnju sa našim bugarskim i rumunskim partnerima, kao članicama EU, a u okviru BSEC.\nPodsećam vas da u okviru BSEC već duže vreme postoji radna grupa za saradnju BSEC i EU, koja na jasan način svedoči o opredeljenosti obe strane za saradnju. Smatramo korisnom ideju da i u okviru EU bude osnovana grupa sličnog ili većeg kapaciteta, te da se saradnja u što većoj meri ostvaruje na terenu i u praksi, tj. ne samo u kancelarijama i ovako lepim salama.\nU ime Republike Srbije i svoje lično ime, izražavam nadu da će ovaj skup na visokom nivou biti veoma uspešan i plodonosan.\nHvala vam na pažnji.“


Vuković: Izvršna vlast je odgovorna za bivše radnike Geoksa - Ekonomija - Dnevni list Danas\nPočetna » Vesti » Ekonomija » Vuković: Izvršna vlast je odgovorna za bivše radnike Geoksa\nPotpredsednik Samostalnog sindikata Srbije Dušan Vuković izjavio je danas da republička izvršna vlast snosi odgovornost što je 1.250 radnika modne konfekcije Geoks iz Vranja ostalo bez posla i što tim ljudima još uvek nije pronađeno uhlebljenje.\n„Dolazak stranih investirora se plaća novcem poreskih obveznika Srbije i zato njihov iznenadni odlazak govori da smo mi daleko od jednog uređenog sistema koji brine brigu o građanima i o zaposlenima u svojoj zemlji“, ocenio je Vuković.\nDodao je i da neispunjena obećanja vrha vlasti da će do 15. septembra biti obezbeđena radna mesta za sve bivše radnike Geoksa ukazuje da je Srbija neuređena država.\n„Vlast ne sme olako davati bilo kakvu vrstu obećanja. Mora se voditi računa kojim investitorima i na koji način se daju subvencije kako za otvaranje radnih mesta tako i za oslobađanje od plaćanja poreza i doprinosa. Biće užasne posledice ako se nastavi s praksom stranih investitora da čim ispune ugovorne obaveze zatvore fabrike i napuste zemlju“, istakao je Vuković.


"SVUDA ZA SVAKOGA" Mirović primio delegaciju Crvenog krsta Vojvodine\nPovodom nedelje Crvenog krsta, koja traje od 8 do 15. maja, pod sloganom „Svuda za svakoga“, predsednik Pokrajinske vlade Igor Mirović primio je danas, Dejana Ukropinu, predsednika Crvenog krsta Vojvodine.\nPokrajinska vlada će nastaviti da pomaže rad Crvenog krsta, posebno u obnovi objekata u Vršcu, Bačkom Monoštoru i Bačkoj Palanci koje koriste deca iz ugroženih porodica.\nNa sastanku je dogovoren i nastavak pomoći iz pokrajinskih robnih rezervi.\nPredsednik Pokrajinske vlade Igor Mirović najavio je nabavku transfuziomobila - najsavremenijeg vozila za prikupljanje krvi, u čemu značajnu ulogu imaju i organizacije Crvenog krsta.\nDejan Ukropina, predsednik Crvenog krsta Vojvodine zahvalio se predsedniku Miroviću na podršci koju pruža u radu ove humanitarne organizacije, a posebno za pomoć prilikom rekonstrukcije Doma Crvenog krsta u Vršcu za odmor i oporavak dece.\nPotvrđeno: Uvode se kovid propusnice u Srbiji\nMirović: Počinje novi razvojni period u Vojvodini\nMirović: Ubrzana obnova saobraćajnica u opštini Šid (FOTO, VIDEO)


Kongres traži da POMPEO SVJEDOČI o ubistvu Sulejmanija - Srpskainfo\nOdbor za spoljne poslove Predstavničkog doma Kongresa SAD uputio je državnom sekretaru Majku Pompeu obavezujući poziv na saslušanje kako bi pružio informacije u vezi s naredbom predsjednika Donalda Trampa da se u Iraku ubije visoki iranski general.\nKako prenosi Rojters, predsjedavajući Odbora, demokrata Eliot Engel, izjavio je da je javno saslušanje Pompea zakazao za 29. januar.\nSmatram da je Vaše svjedočenje izuzetno važno i spreman sam da iskoristim sva legalna sredstva kako bih obezbijedio vaše prisustvo – napisao je Engel u pismu Pompeu.\nOdbor Predstavničkog doma za spoljne poslove, u kome demokrate imaju većinu, saopštio je da je pozvao Pompea da svjedoči, pošto je više članova Kongresa, uključujući i neke Trampove republikance, tražilo od adminsitracije više informacija o ubistvu napadom drona iranskog generala Kasema Sulejmanija u Iraku.\nOvo je drugi put ovog mjeseca da Odbor poziva Pompea da svjedoči. Prvo saslušanje bilo je zakazano za 14. januara, ali se državni sekretar nije pojavio.\nRojters podsjeća da bi nezavisno od početka suđenja za opoziv Trampa, Senat mogao već sljedeće nedelje da se izjasni o rezoluciji kojom bi predsjednik bio onemogućen da preduzima vojne akcije protiv Irana bez odobrenja Kongresa.\nSvijet IranKasem SulejmeniMajk Pompeo\nPompeo: Neće biti velikih promjena u odnosu prema Moskvi\nPompeo: Sulejmani planirao da ubije veliki broj Amerikanaca\nTLO NE PRESTAJE DA PODRHTAVA Snažan zemljotres pogodio zapadni Iran\nVrhovni vođa Irana: Makron je naivan ili u dosluhu sa Amerikom\nPOMPEO JASAN "Probe koje Turska vrši sa S-400 IZAZIVAJU ZABRINUTOST"\nZarif: Tramp koristi EKONOMSKI TERORIZAM kako bi smanjio dostupnost hrani i lijekovima\nZarif: Iran spreman za pregovore sa SAD\nU DUBROVNIKU I KONVALIMA Tri slučaja britanskog soja u Hrvatskoj\n"ON JE ANTIAMERIKANAC" Grenel poručuje da je Kurti uvijek bio protiv politike Sjedinjenih Država (FOTO)


U formiranje državne vlasti lideri krenuli s "lakšim" pitanjima: Šta će biti s uslovima za NATO - Klix.ba\n18.2.2019. u 20:24\nAko je suditi prema današnjim porukama budućih partnera na državnom nivou Bakira Izetbegovića (SDA), Milorada Dodika (SNSD) i Dragana Čovića (HDZ), u narednim sedmicama se može očekivati formiranje državne vlasti. Ipak, za sada je nejasno kako će premostiti ključni kamen spoticanja - put u NATO.\nIzetbegović je kazao da danas ništa konkretno nije definisano, već su raspravljali o "lakšim" pitanjima.\n"Mislim da jednostavno svi trebamo naći načina da se u skladu sa ranijim zakonima stvari kreću u BiH po svim bitnim pitanjima, pa i po pitanju aktivacije MAP-a" rekao je Izetbegović danas nakon sastanka.


Za odmor u Srbiji podeljeno skoro 14.000 vaučera\nMinistar trgovine, turizma i telekomunikacija Rasim Ljajić izjavio je danas u Nišu da je od početka godine podeljeno skoro 14.000 vaučera za odmor u Srbije.\n„Nadam se da ćemo do kraja godine podeliti svih 46.000 vaučera, koliko ih je predvidjeno za ovu godinu“, kazao je Ljajić koji je u niškoj hali „Čair“ prisustvovao otvaranju 17. Medjunarodnog sajma turizma i aktivnog odmora.\n„Teško da možemo da imamo ozbiljniji razvoj turizma u niškom kraju bez oživljavanja Niške Banje. Najava izgradnje akva parka predstavlja optimističan signal da bi ova banja mogla da vrati stari sjaj“, istakao je Ljajić.\n„Imamo rast broja domaćih turista za 14 odsto, rast broja stranih turista za 22 odsto, a broj noćenja porastao je za 22 odsto. U odnosu na prva dva meseca prošle godine devizni priliv je veći za devet odsto“, kazao je Ljajić.\nUkoliko ne bude nekih nepredvidjenih okolnosti, podvukao je Ljajić, ove godine možemo očekivati rekordan turistički promet.


Odbačen predlog Samoopredeljenja\nPokret Samoopredeljenje je predlagao da se institucije Kosova same angažuju na uklanjanju barikada na severu.\nPoslanici Skupštine Kosova odbacili su zahtev Pokreta Samoopredeljenje da se Vlada Kosova direktno uključi u resavanje problema na severu Kosova, da prekine razgovore sa Srbijom i da proglasi nevažećim sve sporazume koji su do sada postignuti sa Beogradom.\nProtiv zahteva pokreta „Samoopredeljenje“ glasalo je 54 poslanika Skupštine Kosova dok je 17 bilo za predlog koji je bio sadržan u četiri tačke.\nSamoopredeljenje je tražilo se da se institucije Kosova zadužene za vladavinu prava same angažuju na uklanjanju barikada na severu, da vlada prekine razgovore sa Srbijom i da proglasi nevažećim i neprimenljivim sve sporazume koji su do sada postignuti.\nU zahtevu Pokreta je jos istaknuto i da kosovske institucije treba da se angažuju na presecanju finansijskih izvora lokalnim strukturama Srbije i na hapšenju predsednika takozvanih paralelnih opština.\nMinistar unutrašnjih poslova u Vladi Kosova Bajram Redžepi za Glas Amerike kaže da su zahtevi pokreta Samoopredeljenje krajnje neozbiljni i da o njima ne treba ni raspravljati.\n“Mi smo ozbiljna institucija i ne uzimamo za ozbiljno te preporuke i zahteve Samoopredeljenja, nego u kordinaciji sa medjunarodnom zajednicom pokušavamo da uspostavimo red i zakon. Sva sreća je što smo mi ozbiljna institucija”, rekao je Redžepi.\nProtiv predloga “Samoopredeljenja” glasali su svi srpski poslanici.\nPetar Miletić iz Samostalne liberalne stranke kaže da su poslanici ove partije odbili predlog “Samoopredeljenja” i smatra da bi slanje policije na sever Kosova i prekid dijaloga imalo posledice nesagledivih razmera.\n“Mi se zalažemo da se problem na severu rešava mirno, da barikade budu uklonjene dobrovoljno uz dogovor, da KFOR dobro menadžira krizom, da ne preuzima nasilne korake I mislim das vi naredni koraci treba da budu u skladu sa tim”, kazao je Miletić.\nZa poslanicu jedinstvene srpske liste Radu Trajković, ovakvim, kako je kazala, neozbiljnim idejama, pokret Samoopredeljenje promoviše rat kao način rešavanja pitanja Kosova.\n“Kontinuitet njihovog delovanja u parlamentu jeste usmeren protiv Srba i srpske države. Žao mi je mladi su, makar najveći deo, lepi su , mladost je uvek lepa i žao mi je što su se opredelili sa opcijom koja je u funkciji fašizacije albanskog društva”, rekla je Rada Trajković.


Čuvari rijeka: Put kojim se rjeđe ide, za odbranu nas i našeg identiteta - Snaga lokalnog\nHome Čuvari rijeka: Put kojim se rjeđe ide, za odbranu nas i našeg identiteta\nBosna i Hercegovina je izuzetno bogata zemlja, kada govorimo o prirodnim ljepotama. Veliki broj rijeka, planina i brda, čine Bosnu i Hercegovinu zanimljivom zemljom koja ima potencijale za mnogo veće turističke domete od postojećih. Uprkos tome, turizam nije na zavidnom nivou, a prirodnim resursima se ne posvećuje pažnja koliko bi trebalo. Takvoj situaciji, u velikoj mjeri, doprinosi izgradnja velikog broja mini-hidrocentrala koje remete prirodni tok rijeka i mijenjaju kompletnu sliku prirodnog okruženja. I pored takve politike, postoje pojedinci i udruženja koji se protive tim odlukama i svojim djelovanjem spašavaju rijeke, njena izvorna korita i kompletnu prirodu ove zemlje. Njihova borba tema je dokumentarnog filma „Čuvari rijeka“ iz 2020. godine, u produkciji Centra za životnu sredinu iz Banja Luke, koji je snimljen uz pomoć Evropske unije


“Doprinos žena u izgradnji mira u BiH” Banjaluka.com\n“Doprinos žena u izgradnji mira u BiH”\nJavna tribina pod nazivom “Doprinos žena u izgradnji mira u Bosni i Hercegovini” održana je juče povodom Međunarodnog dana ljudskih prava.\nTribina koja je organizovana od strane Helsinškog parlamenta građana Banjaluka, “Udruženih žena” Banjaluka u saradnji sa obrazovnom fondacijom TPO iz Sarajeva i organizacijom “Medica” iz Zenice, održana je u prostorijama NUB Republike Srpske.\nPrisutnima su se obratile aktivistkinja Helsinškog parlamenta građana Banjaluka, Vesna Stojanović, direktorica Helsinškog parlamenta Banjaluke, Dragana Dardić, Predsjednica “Udruženih žena” Banjaluka, Nada Golubović i novinarka, ali i aktivistkinja Milkica Milojević.\nOne su govorile o ženama koje su od u periodu od 1905 do 2011. godine nagrađene Nobelovom nagradom za mir. Majka Tereza, Emily Greene Balch, Shirin Ebadi, Wangari Muta Maathai samo su neke od njih. Pričalo se i o ženama BiH koje su takođe dale doprinos u izgradnji mira koji nije bio prepoznat od strane mnogih.\n“Mir nije samo odsustvo rata, pod mirom se danas podrazumijeva život bez nasilja, ugroženosti, straha, život u društvu lične sigurnosti i socijalne pravde, u kome svaki pojedinac ima priliku da se razvija i doprinosi dobrobiti zajednice”, rekla je Milkica Milojević.\nOna je govoreći o ulozi žena u izgradnji mira u BiH dodala da su u ratu i prvim poslijeratnim godinama žene u BiH “definitivno izašle iz kuće”.\n“Uslijedio je rad na jačanju ženskog preduzetništva, borbi protiv nasilja u porodici, ulasku žena u politiku, oružanih snaga i policije i sve je to bio proces izgradnje istinskog mira”, rekla je Milojević.\nNakon tribine održana je i “simbolična šetnja za mir” u kojoj su se svi prisutni prošetali do Trga Krajine gdje su se organizatorke sastale sa ministarkom za porodicu, omladinu i sport Nadom Tešanović, kojoj su uručili svoj promotivni materijal.\nMaterijal šalje poruku mira i podsjeća na sve žene koje su svojim radom doprinjele da mnogi žive sigurnije i bolje. Ministarka Tešanović se zahvalila i poručila da će Ministarstvo pružati podršku i nastaviti saradnju sa organizatorima ovog događaja.\nUručivanje promotivnog materijala\nPredsjednica “Udruženih žena” Banjaluka, Nada Golubović, kaže da je “simbolična šetnja za mir” planirana u deset gradova BiH.\n“Povodom Međunarodnog dana ljudskih prava organizovane su šetnje za mir u deset gradova BiH i ovaj događaj posvećen je ženama širom svijeta koje su dale svoj doprinos u izgradnji mira”, rekla je Golubović.\nSimbolična šetnja za mir\nHelsinški parlament građana Banjaluka je organizacija koja podržava i stimuliše autonomiju i slobodu svih građana uključivanjem marginalizovanih društvenih grupa u demokratske procese, naročito žena i mladih.\n“Udružene žene” Banjaluka je nevladina organizacija osnovana 16. avgusta 1996. godine. Kroz aktivnosti i projekte organizacija se zalaže za unaprijeđenje društvenog položaja žene i njeno pravo na život bez nasilja u porodici i javnom životu.


Kozinci dobili oglasne ploče | Radio Gradiška 98,8 MHz\nUdruženje kolekcionara i ljubitelja istorije „Denarius“ iz Gradiške u saradnji sa Mjesnom zajednicom Kozinci postavilo je danas dvije oglasne ploče u ovoj mjesnoj zajednici.\nPredsjednik Udruženja kolekcionara i ljubitelja istorije „Denarius“ Gradiška Alen Mešić, rekao je da su sredstva za postavljanje ovih ploča obezbijedili putem projekta „Istorijska iskustva i savremene komunikacije za jače mjesne zajednice“ , koji je raspisalo Ministarstvo uprave i lokalne samouprave Republike Srpske.\nOn je istakao da će Udruženje „Denarius“ koristiti ove ploče za izložbu u okviru prvog dijela projekta koji se odnosi na obilježavanje 45 godina od poplava 1974. godine u Gradišci, dok će se drugi dio projekta nastaviti istoimenom izložbom u Kulturnom centru zajedno sa predstavnicima sedam mjesnih zajednica i koordinatorom projekta.\nMešić je dodao da će ploče ostati u trajnom vlasništvu za potrebe mjesne zajednice Kozinci i naveo da će na izložbi biti prikazane orginalne fotografije poplava u Gradišci iz 1974. godine, te da je glavni cilj ovog projekta jačanje mjesnih zajednica i bolja saradnja sa lokalnom upravom i Ministarstvom uprave i lokalne samouprave Republike Srpske.\nPredsjednik Mjesne zajednice Kozinci Igor Pavić zahvalio se Udruženju „Denarius“ koje je prepoznalo ovaj problem i inicijatoru ove aktivnosti Slavku Mekinjiću mještaninu Kozinaca i članu ovog Udruženja.\n„U proteklom periodu nismo imali oglasne ploče i sva obavještenja su postavljana na betonske bandere“ istakao je Pavić.\nOn je dodao da je sada riješen taj problem te da za ovu godinu u planu imaju završetak započetih radova na uređenju doma u Kozincima.\nSlavko Mekinjić je rekao da će oglasne table pored izložbenog dijela služiti za oglašavanje raznih značajnih sadržaja za funkcionisanje ove mjesne zajednice kako bi smanjili lijepljenje raznih obavještenja po javnim površinama.\nOn se zahvalio svima koju su doprinijeli realizaciji ovog projekta i učestvovali u postavljanju ovih oglasnih ploča.\nU Trošeljima otvorene dvije novoas...\nPreminule dvije starije žene, još...


Sindikalci u Železari Smederevo - SDCafe.rs\nHome\tInfo\tSindikalci u Železari Smederevo\nSindikalci u Železari Smederevo\nEvropska federacija metalaca i Industrijski sindikat Srbije pružili su punu podršku aktivnostima da se proizvodnja i postignuti nivo prava zaposlenih radnika Železare Smederevo zadrže na postojećem nivou, saopštio je danas "Nezavisni sindikat metalaca" u fabrici.\nPored potpredsednika Evropske federacije metalaca Vasila Janačkog sa saradnicima, u radnoj poseti sindikatu u Železari bili su i predsednik i sekretar Industrijskog sindikata Srbije, Dragan Matić i Nebojša Savić.\nJanačkov je, u razgovoru sa generalnim direktorom Ivanom Mihajlovićem i izvršnim direktorom za ljudske resurse dr Vukoicom Šćekićem, upoznat sa trenutnom situacijom u Železari Smederevo i prisutnima preneo događanja u evropskim železarama.\n"Kupci nisu zaboravili Železaru Smederevo i Vlada Republike Srbije u potpunosti poštuju postignute dogovore, što ohrabruje menadžment, sindikate i zaposlene u Železari", navodi se u saopštenju, uz podsećanje da su zaposleni vraćeni su sa godišnjih odmora i pogoni, jedan po jedan, počinju da rade.\nNiksonova ljubavna pisma otkrivaju njegovu osetljivu stranu\nUhapšena desetočlana grupa dilera\nFSS deli karte za U17 Evropsko prvenstvo


Generalni direktor CBRE za jugoistočnu Evropu Boško Tomašević izjavio je da epidemija koronavirusa nije mnogo promenila tržište nekretnina u Srbiji.\n“Nekretnine nisu u problemu, ljudi ulažu dosta u stambene nekretnine jer nemaju gde, banke daju male kamate. Stanovi su siguran način štednje”, kazao je Tomašević u ekskluzivnom video intervjuu za BIZLife magazin.\nOpširnije pogledajte u videu i čitajte na stranicama novembarskog izdanja BIZLife magazina u kojem vodeći ljudi iz sektora marketinga i PR-a govore o aktuelnom trenutku i izazovima poslovanja, kao i o perspektivama za sledeću godinu u okviru projekta BIZKOLEGUJUM.\nBIZLife magazin se od ovog broja ne samo čita već i GLEDA, jer veći deo tekstova prate video sadržaji koje možete pratiti na našem BIZLife portalu i društvenim mrežama.\nTakođe, mladi menadžeri objašnjavaju zašto su izabrali da ostanu u Srbiji i tu grade svoj profesionalni i lični život u okviru projekta Srpske asocijacije menadžera.\nUz to, čelnici svetskih kompanija otkrivaju kako je 2020. promenila načine poslovanja njihovih firmi.


Centar lokalne demokratije LDA Subotica bio je domaćin radionice na temu „Pristupanje Evropskoj uniji – mesto i uloga lokalnih zajednica“, koja je održana na Paliću 17. maja, a kojom je moderirala Nataša Dragojlović, koordinatorka Nacionalnog konventa o EU.\n„Na radionici je pre svega bilo reči o novoj metodologiji priključivanja Evropskoj uniji, ali i o nekim ključnim problemima vezano za sprovođenje reformi u Srbiji, a koje bi vodile ka bržem procesu evropskih integracija. Posebno je u tom smislu naznačena uloga organizacija civilnog društva i medija u promociji evropskih vrednosti i komunikaciji ciljeva evropskih integracija“, kaže Stanka Parać Damjanović iz LDA Subotica.\nPrema njenim rečima, uloga lokalnih samouprava je veoma značajna u tom procesu jer se preko 60 posto standarda i direktiva u određenim sektorskim politikama zapravo implementiraju na lokalnom nivou, a glavnu ulogu u tome imaju upravo lokalne samouprave, ali i organizacije civilnog društva.\nNaime, jedan od evropskih standarda jeste praksa konsultovanja javnosti prilikom donošenja, usvajanja i implementacije javnih politika.\n„U tom smislu, potrebno je kontinuirano unapređivanje postojećih i uspostavljanje novih mehanizama saradnje sa civilnim sektorom na nivou lokalnih samouprava. Tu se pre svega misli na određene službe za saradnju sa civilnim društvom ili, u perspektivi, kancelarije za EU poslove“, objašnjava Stanka Parać Damjanović, ističući podatak da je u Srbiji oko 700 organizacija civilnog društva aktivno uključeno u proces praćenja evropskih integracija, među kojima je i LDA Subotica vezano za Poglavlje 19 – Socijalna politika i zapošljavanje i Poglavlje 22 – Regionalna politika i koordinacija strukturnih instrumenata.\nCentar lokalne demokratije (LDA Subotica) Civilni sektor EU integracije Stanka Parać Damjanović


Halilhodžić: Osvetit ćemo se Singapuru - Klix.ba\nHalilhodžić: Osvetit ćemo se Singapuru\n12.11.2015. u 08:29\nNogometna reprezentacija Japana, koju s klupe predvodi bh. nogometni stručnjak Vahid Halilhodžić, danas će od 12:15 sati po našem vremenu igrati protiv reprezentacije Singapura u okviru kvalifikacija za Svjetsko prvenstvo 2018. godine.\nHalilhodžić je za japanske medije govorio o predstojećoj utakmici naglasivši da njegova ekipa treba igrati napadački.\nOsvrnuo se na utakmicu protiv Singapura koju je njegova ekipa odigrala u junu, a koja je neočekivano završila 0:0, iako su Japanci uputili čak 23 šuta na protivnički gol. Golman Singapura Izwan Mahbud odigrao je tada utakmicu života.\n"Ta je utakmica ostavila gorak okus, tako da sada tražimo osvetu", rekao je naš stručnjak koji je za ovu utakmicu pozvao čak sedam napadača.\nIstakao je da njegova ekipa mora biti odlučna jer Singapur igra na domaćem terenu.\n"Moramo brzo postići gol, ali i ako ne uspijemo u tome, moramo nastaviti biti agresivni. Igrači koji su došli iz Evrope još uvijek su umorni od puta, tako da i to zabrinjava", rekao je Halilhodžić.\nVahid Halilhodžić nogometna reprezentacija Japana\n17.04.2019. u 20:55\n10.02.2019. u 17:00\nHalilhodžić zaplakao nakon pitanja o Sali: Bio je izvanredan, ovo je stravično\n08.02.2019. u 17:07\nPobjeda Oklahome za smanjenje prednosti Portlanda, Boston na korak do polufinala Istoka\nFognini preokrenuo protiv Ćorića i zakazao polufinale s Nadalom


Saobraćaj na magistralnom putu M-6 na dionici Mihajlovica - (Ranče) Pljevlja zbog rekonstrukcije biće obustavljen od 11 do 15 sati.\nNa magistralnom putu M-5 Rožaje - Špiljani zbog radova saobraćaj će biti obustavljen od devet do 15 sati.\nZbog sanacije klizišta na magistralnom putu m-3 dionica Šćepan Polje - Nikšić promijenjen je režim saobraćaja sa dvosmjernog na jednosmjerni na mjestu radova. Na tom putu saobraćaj će prije Plužina biti obustavljen od devet do 11 sati i od 13 do 15 sati.\nNa magistralnom putu M-3, dionica Debeli Brijeg - Meljine, u mjestu Topla, zbog sanacije klizišta saobraćaj je promijenjen sa dvosmjernog na jednosmjerni.\nNa magistralnom putu M-3 dionica Herceg Novi - Lipci, u mjestu Bijela saobraćaj je zbog rekonstrukcije promijenjen sa dvosmjernog na jednosmjerni uz povremene prekide ne duže od 15 minuta.\nZbog izgradnje bulevara od raskrsnice Podgorica - Cetinje - Nikšić do Komanskog mosta, saobraćaj je promijenjen sa dvosmjernog na jednosmjerni.\nNa magistralnom putu M-3, dionica Danilovgrad - Podgorica, u toku je rekonstrukcija puta, zbog čega se saobraća naizmjenično jednom trakom na mjestima radova, a mogući su povremeni prekidi saobraćaja ne duži od 15 minuta.\nZbog sanacije regionalnog puta R-13, dionica Mateševo - Kolašin, u zoni Mateševa saobraćaj je promijenjen sa dvosmjernog na jednosmjerni, sa povremenim prekidima ne dužim od 15 minuta.\n"Svako prekoračenje brzine će se evidentirati i adekvatno sankcionisati od policije", navedeno je u saopštenju.


Kontejneri nisu potrebni? Deponija u naselju Ledine stalno se obnavlja, ali stare korpe neće biti vraćene – ProSrpski Portal\nKONTEJNERI koji su do pre dve sedmice stajali kod okretnice autobusa 71 na Ledinama neće biti vraćeni na staru lokaciju, rečeno je iz JKP “Gradska čistoća”. Deponija smeća koja se svakodnevno stvara na ovom mestu, o čemu su “Novosti” pisale, nastavlja da zadaje muke građanima u okolnim ulicama. – Domaćinstvima u naselju Ledine podeljene su posude kapaciteta 240 litara radi odlaganja komunalnog otpada i redovno se prazne, tako da ne postoji potreba za postavljanje kontejnera od 1,1 metra kubnog na lokaciji sa koje su uklonjeni – objašnjavaju u “Gradskoj čistoći”. Iz Sekretarijata za zaštitu životne sredine naglasili su da su ovi kontejneri uklonjeni na osnovu rešenja komunalnog inspektora Sekretarijata za inspekcijske poslove Gradske uprave Beograda. Velike količine đubreta nastavljaju da se talože na okretnici linije 71, a meštanima u obližnjim ulicama nedostaju veliki odlagači smeća kako bi se deponija konačno sklonila, ili bar smanjila. PROČITAJTE JOŠ: Mladići divljali u beogradskoj garaži: Popeli se na poslednji sprat i otkinuli kamere (VIDEO) – Nesavesni sugrađani ovde redovno donose smeće. Viđala sam ih i noću kako dolaze automobilima i odlažu đubre – uznemireno, za “Novosti”, kaže sugrađanka D. R. – “Čistoća” ne pomaže, jer uglavnom samo prođu pored deponije. NADLEŽNA GO NOVI BEOGRAD IZ Sekretarijata za inspekcijske poslove rekli su da je deo prijave koji se odnosi na deponiju prosleđen na postupanje Odeljenju za inspekcijske poslove – Odseku komunalne inspekcije GO Novi Beograd, koji je stvarno i mesno nadležan za postupanje u prvom stepenu, kako bi preduzeo mere iz svoje nadležnosti i o preduzetom obavestio podnosioca prijave.\nali biti deponija kontejneri korpe Ledine naselju neće nisu obnavlja Potrebni se stalno stare vraćene\nDruga doza BioNTek-Fajzer vakcine može biti odložena do šest nedjelja\n“Građani i preduzeća na Cetinju u visokom stepenu poštovali mjere za suzbijanje koronavirusa”


Nacrtom zakona o igrama na sreću povećavaju se obaveze priređivača kada je u pitanju odgovorno klađenje, ograničava se prevelika prisutnost objekata za igre na sreću i uvode stroža pravila pri reklamiranju.\nOsim toga, za učesnike u ovoj industriji povećavaju se takse i garancije čime priređivanje igara na sreću postaje znatno skuplje, a država će da ubira veći prihod. Priređivači se, međutim, nadaju da će pre konačnog usvajanja Vlada imati razumevanja i ipak ublažiti ovako teške mere po njih.\nU Ministarstvu finansija ističu da rešenja koja su predložena Nacrtom zakona omogućavaju bolje uređenje tržišta igara na sreću, efikasniju kontrolu i primenu zakonskih ovlašćenja, harmonizaciju zakonodavstva Republike Srbije sa međunarodnim standardima iz ove oblasti, sprečavanje pranja novca i finansiranja terorizma i povećanje prihoda budžeta Republike Srbije. Predloženi tekst Nacrta zakona usklađen je sa direktivama EU i preporukama i standardima međunarodnih organizacija. Takođe, u Ministarstvu ističu da se pored sprovođenja zabrane učestvovanja maloletnih lica u igrama na sreću i obaveze sprečavanja bolesti zavisnosti, sada propisuju i obaveze priređivača u smislu društveno odgovornog priređivanja igara na sreću a tiču se rastojanja između kladionica, automat klubova i igračnica.\nPredlagači nacrta naglašavaju i da će predviđena opterećenja priređivača igara na sreću u smislu propisane visine stopa za obračunavanje naknade za priređivanje, minimalnog mesečnog iznosa naknade za priređivanje, neophodne visine iznosa osnovnog kapitala, kao i minimalnog iznosa namenskog depozita, odnosno bankarske garancije radi osiguranja isplate dobitaka igračima i izmirenju obaveza po osnovu dospelih naknada, doprineti stabilnosti i povećanju prihoda budžeta Republike Srbije.\nU odnosu na postojeće zakonsko rešenje, minimalni iznos osnovnog kapitala veći je za priređivače posebnih igara na sreću na automatima i posebnih igara na sreću - klađenje za po 100.000 evra, a ukoliko priređivač igre priređuje u sva tri sektora na automatima, klađenje i onlajn kumulativni osnovni kapital koji mora da ima iznosi 750.000 evra.\nFirma koja organizuje igre na sreću na automatima mora da ima osnovni kapital od najmanje 250.000 evra, a da bi garantovala isplatu, u banci mora da ima depozit od 500 evra po automatu. Klađenje može da organizuje firma čiji je osnovni kapital najmanje 250.000 evra. Radi osiguranja isplate dobitaka u banci, očekuje se da ima namenski depozit u iznosu od 300.000 evra. Svakog dana u kome se priređuju igre mora da obezbedi depozit u blagajni u iznosi od najmanje 10.000 evra.\nNacrtom zakona propisuje se veći iznos namenskog depozita, odnosno bankarske garancije koji priređivači posebnih igara na sreću moraju da imaju u banci radi osiguranja isplate dobitaka igračima i izmirenja obaveza po osnovu dospelih naknada.\nZa posebne igre na sreću na automatima, sa 300 evra na 500 evra po automatu, odnosno 1.000.000 evra (sada 600.000 evra) za priređivača koji poseduje najmanje 2.000 automata. Za klađenje, sa 3.000 evra na 5.000 evra po kladionici, odnosno 1.500.000 evra za 300 i više kladionica. Za priređivanje posebnih igara na sreću preko sredstava elektronske komunikacije sa 150.000 na 300.000 evra.\nIzvor: Vebsajt Blic, M.T., 16.01.2020.


Vlasti Turske traže osumnjičenog za ubistvo dve Ruskinje - Sputnjik Srbija\nVlasti Turske traže osumnjičenog za ubistvo dve Ruskinje\n10:55 31.05.2016 Preuzmite kraći link\nTurska policija traga za 29-godišnjim Atalajem F, koji se sumnjiči za ubistvo četiri osobe, među kojima su i dve Ruskinje, piše list Hurijet.\nPrema rečima istražitelja, navodni počinilac, čije prezime nije obelodanjeno, zbog „neuzvraćene ljubavi“ je u septembru 2013. godine u Ankari pucao na državljanku Rusije Jelenu Radčikovu i njenog prijatelja, državljanina Turske Goktuga Demirarslana. Ubijeni muškarac bio je sin načelnika odeljenja turskih vazdušnih snaga general-major Hasan Huseina Demirarslana.\nOsim toga, Atalaj F. se sumnjiči i za ubistvo druge Ruskinje — Olge Serjogine, koja je bez traga nestala u Parizu decembra 2011. godine.\nPoslednje krivično delo, prema rečima policije, muškarac je počinio u Istambulu 26. maja. Njegova žrtva bila je učiteljica Fatma Kajikči, koja je, kako se pretpostavlja, znala o prethodnim ubistvima.\nOsumnjičeni je imao doktorat na fakultetu za biologiju na Bliskoistočnom tehničkom univerzitetu u Ankari. Radio je u Parizu u okviru programa Erazmus za razmenu studenata i nastavnika, gde je živeo u istoj kući sa Demirarslanom, kojeg je kasnije ubio. Pretpostavlja se da je nakon izvršenog ubistva u Ankari osumnjičeni napustio Tursku, a zatim ponovo ušao u zemlju sa lažnim pasošem koji je i sada koristi.\nAnkara, policija, ubistvo


Dinar danas najniži od uvođenja eura u Srbiji\nNaslovnica Sjeverni Sandžak Novi Pazar Dinar danas najniži od uvođenja eura u Srbiji\nSjeverni Sandžak – Dinar sa novim crnim rekordom prema euru – 109,2 po srednjem kursu, objavila je Narodna banka Srbije. Za svakodnevni pad “kriva” je veća potražnja za energentima, naduvana srpska valuta i “crveno svjetlo” MMF-a oko tekuće ekonomske politike Vlade Srbije.\nBez obzira na intervenciju centralne banke od 68,5 miliona eura na deviznom tržištu i dinar je zabeležio najnižu vrijednost prema euru od njegovog uvođenja 2002. godine, tako da će zvanična srednja vrednost biti 109,1794 dinara za jedan euro.\nNBS saopćila je danas da su kretanja na deviznom tržištu u poslednjih nekoliko dana bila inicirana nešto većom tražnjom domaćih preduzeća za devizama, uglavnom zbog nešto višeg od uobičajenog uvoza energenata, ali su u poslednja dva dana pod značajnim uticajem privremenih psiholoških faktora.\nCentralna banka je istakla da je spremna da učini sve što je neophodno da spriječi preterane kratkoročne oscilacije i obezbedi stabilnost deviznog tržišta u Srbiji.\n“Devizne rezerve od 12,1 milijarde evra, koliko su iznosile na početku godine, su više nego dovoljan garant sposobnosti za to”, navedeno je u saopćenju.


Opozicione opštine podržale Paunovića: Dosta SNS-ovskog nasilja nad Paraćinom! – Gerila\nGerila > Politika > Opozicione opštine podržale Paunovića: Dosta SNS-ovskog nasilja nad Paraćinom!\nobjavljeno na May. 30, 2018 u 4:32 pm\nOpština Paraćin uputila je pismo Savetu Evrope u kojima je izložila probleme sa kojima se svakodnevno suočava, a odnose se na ometanje rada skupštinskih zasedanja, fizičke upade poverenika SNS-a tokom trajanja sednica, targetiranje i ucenjivanje pojedinaca koji rade u državnim službama, privrednika, građana i javnih funkcionera, s ciljem da napuste skupštinsku većinu, ili da se kao pripadnici druge političke opcije van lokalnog paralemnta priključe Srpskoj naprednoj stranci. Ova tema uvrštena je na dnevni red sednice Komiteta za monitoring Kongeresa lokalnih i regionalnih vlasti Evrope 28. juna, na kojoj će Paunović izložiti sve te probleme. Ukoliko Komitet za monitoring to odobri, sledeći korak je dolazak misije u Srbiju, kako bi ustanovila stanje na terenu i izvela zaključke o eventualnom kršenju ljudskih prava, principa slobode i demokratije, na čije se poštovanje Srbija obavezala međunarodnim sporazumima, ali i sopstvenim zakonodavsvtom.\nKampanje s ciljem da se ljudi kriminalizuju\n-Paraćin trpi organizovanu kampanju od strane delova Srpske napredne stranke. Reč je o sinhronizovanom i organizovanom procesu kojim se diriguje iz jednog centra, s jasnim predumišljajem, koji se može dokazati kroz 300 objava u medijima u poslednjih nekoliko meseci, sa potpuno neistinitom sadržinom o radu javnih službi, odbornika u Skupštine opštine Paraćin, javnih funkcionera, određenih privrednika koji imaju bilo kakvu saradnju sa Opštinom Paraćin. Ta kampanja dezinformacija, neistina, lažnih vesti, očigledno se emituje iz jednog centra pod jedinstvenom komandom nekog iz SNS-a. U tome učestvuju javni funkcioneri, članovi SNS-a, a cilj je pritisak na institucije, targetiranje ljudi, pretnje, kako javnim funkcionerima, tako privrednicima, nekim drugim građanima, odbornicima, ukoliko ne odluče da promene stranu i napuste trenutnu skupštinsku većinu. Konačan cilj kampanje je da se ljudi kriminalizuju, predstave kao nasilnici, kako bi se opravdalo svako nasilje prema njima. Sledeći korak bi bio eliminacija iz političkog života, ali videli smo na primeru Olivera Ivanovića jednu takvu kampanju koja je rezultirala političkim ubistvom- podvukao je Paunović i dodao da se u Paraćinu desio pokušaj upada u Skupštinu opštine za vreme sednice od strane aktivista i rukovodilaca Povereništva SNS-a.\n-Njihov poverenik, koji je i šef odborničke grupe na sednici opštinskog veća je rekao da je on poveo ljude iz prostorija povereništva SNS-a s ciljem da uđu na sednicu Skupštine. Prekid nije uspeo, a cilj je bio dvojak- da se prikaže da je narod ustao nakon kampanje lažnih vesti, nezadovoljan radom skupštinske većine, kao i da se stalnom opstrukcijom rada Skupštine kroz fizičko nasilje, dođe do neodržavanja sednica tri meseca i tako stvore tehnički uslovi za raspuštanje skupštine i raspisivanje vanrednih lokalnih izbora. Došli smo u situaciju da, ako ljudi iz SNS-a u nekom lokalu nisu na vlasti u opštini, spremni su da nasiljem dovedu do vanrednih izbora- upozorio je predsednik Skupštine opštine Paraćin.\nPROČITAJTE JOŠ: “VUČIĆ JE PARADOM U CENTRU BEOGRADA POKUŠAO DA ZAPLAŠI POLITIČKE PROTIVNIKE”\nPritisci na odbornike da pređu u SNS\nOn je ukazao i na pritiske na rukovodioce u školama, gde se šalju inspekcije po prijavama, za koje se zna odakle dolaze, a sve kako bi se na ta mesta, u skladu sa novim zakonom usvojenim prošle godine, postavili politički podobni direktori. Izneo je i podatak da Paraćin ima 435 radnika u lokalnim javnim službama, te da je za sve ovo vreme dobijena saglasnost za zapošljavanje samo jednog radnika u lokalnoj administraciji, iako postoje potrebe za tim.\n-Imamo stalne pritiske na odbornike, posebno u državnim službama, gde šefovi pozivaju odbornike kako bi razgovarali sa njima da promene strane, što je nedozvoljen pritisak koji niko u ovoj zemlji ne mora da trpi na radnom mestu. Bilo je težih pritisaka ranije, do pretnji gepekovanjem, dolaženja ljudi sa džipom, što je i prijavljeno policiji. Mi smo poslali pismo Savetu Evrope, Kongresu lokalnih i regionalnih vlasti, koji se bavi ljudskim pravima i slobodama, lokalnom demokratijom i vladavinom prava, zbog toga što smatramo da se ovog trenutka, kroz primere koje sam naveo, organizovano, sinhronizovano i sa predumišljajem krše ljudska prava i slobode građana, koji ne pripadaju trenutnoj vlasti u Srbiji. Krši se pravo na lokalnu demokratiju, narušavaju principi vladavine prava, vrši pritisak na pravosuđe kako bi se postupilo po političkim nalozima, a ne po zakonu i Ustavu. Pored Šapca i Opštine Čajetina, koji su se već pridružili našoj inicijativi, pozvali smo u međuvremenu i odbornike drugih skupština opština i gradskih skupština da nam se pridruže peticijom u ovom zahtevu i već nam stižu potpisi iz čitave Srbije- naveo je Paunović i poručio da se niko sa strane neće boriti za naša prava, već da to moramo učiniti sami.\nStamatović: SNS želi jednopartijski sistem\nPredsednik Opštine Čajetina Milan Stamatović rekao je da je sve što je Paunović naveo već i „sam doživeo, ali da nije siguran da će i preživeti“. On je izrazio zabrinutost, ne za svoju političku sudbinu, jer, kako je naveo, kao dugogodišnji predsednik lokalne samouprave svoj posao radi odgovorno i ljudi u neposrednom okruženju to prepoznaju, već zbog činjenice da ga predstavnici Srpske napredne stranke javno satanizuju.\n-U poslednje vreme postao je model ponašanja i primer negativne prakse Srpske napredne stranke da nas prvo, ne samo politički diskriminišu, već satanizuju. Ja sam to doživeo na svojoj koži. Najviši funkcioneri SNS-a organizuju konferencije za novinare ili izdaju saopštenja, gde me bez ikakvih dokaza proglase za vođu kriminalnog klana na Zlatiboru, dilera droge, osuđivanog, pod istragom, ukrajinskog špijuna, da sam organizovao atentat na Mila Đukanovića sa Zlatibora- sve se to čulo iz zgrade Vlade na konferenciji za štampu potpredsednice Vlade. Više puta smo postavljali pitanje šta to znači, da li je to poziv na linč, ne na političku diskriminaciju, nego na ono što se nažalost desilo Oliveru Ivanoviću. Mi postavljamo pitanje: Kada će se to desiti nama, ko je sledeći od nas? Nekoliko opozicionih predsednika opština ne žele da podlegnu pritiscima, odbijaju taj neki lagodan život i ponude SNS-a, već smo se opredelili da radimo u opštem interesu, da štitimo demokratiju, slobodu, sve ono što je od 2000. godine pa nadalje postignuto. Očigledno SNS želi da vrati jednopartijski sistem, mi smo im problem, ne dozvoljavamo da se ugasi plamičak demokratije i želimo da nešto promenimo i ovu državu učinimo boljim, sigurnijom, bezbednijom, da uradimo nešto za mlađe generacije, da ih ne ucenjuju i ne potcenjuju- poručio je Stamatović.\nOn je podsetio na izjave poslanika i ministara o tome da je on kriminalac, nakon čega je uprava kriminalističke policije i specijalno tužilaštvo postupalo, kao i na odjeke takvih izjava u javnosti. Govorio je i o pritisku na nezavisno pravosuđe kada predsednica ili potpredsednica Vlade podnese krivičnu prijavu protiv njega, kao i o tome kako epilog takvih suđenja ostaje nepoznat javnosti, jer nema priliku da se oglasi u centralnim režimskim medijima. Pozvao je građane da mu se pridruže ispred zgrade Vlade 30.juna, kada će organizovati protest na kome će zahtevati dobijanje građevinske dozvole za izgradnju gondole, najveće investicije u zapadnoj Srbiji, koju predstavnici vlasti na razne načine opstruišu, nanoseći, kako je naveo, štetu lokalnoj samoupravi i republičkom budžetu.\nZelenović: Raspodela novca iz državnog budžeta po partijskoj liniji\nZelenović se pridružio ocenama političke realnosti u kojoj žive predstavnici opozicionih lokalnih samouprava i naglasio da se i sam sa tim problemima suočava od 2012. godine. Posebno je izneo zamerke na račun raspodele novca iz republičkog budžeta.\n-Kao grad smo apsolutno nezadovoljni načinom na koji se novac iz budžeta Republike Srbije deli lokalnim samoupravama i o tome smo ranije obaveštavali predstavnike Saveta Evrope. Gradu Šapcu je od 2012. godine umanjen transfer za milion evra na godišnjem nivou. U isto vreme, lokalne samouprave iz komšiluka koje su promenile stranu i čiji su lideri prešli u SNS dobijaju duplo veće iznose na ime transfera iz budžeta RS, poput Loznice, Zaječara. To nisu privatne, već pare svih građana i one se mogu deliti samo u skladu sa zakonom. Ne postoje kriterijumi za podelu tog novca. Grad je oštećen i zbog toga što svake godine u budžet RS uplati na ime deset posto svih zarada koje se isplate na teritoriji grada preko 500 hiljada evra, a to je još tri i po miliona dinara godišnje za poslednjih pet godina. Kada na to dodamo pet i po miliona do sada dolazimo skoro do devet miliona evra. Kada se na to doda ono što stoji zarobljeno od imovine grada Šapca u Ministarstvu građevine- milion evra za bazen, što po ugovoru nismo dobili i dva i po miliona evra imovine Zorka holdinga, koju zbog nesposobnosti i nepostojanja želje državnih organa da nam daju na raspolaganje našu imovinu, izgubimo preko 12 miliona evra, a 28 miliona evra je budžet Grada Šapca. Primera radi, 10 miliona evra je dovoljno da grad u pogledu putne infrastrukture i javnih površina liči na Beč. I pored svih tih pritisaka, grad na računu ima 600 miliona dinara i sprema se za novi investicioni ciklus, ali kad se sabere sav novac koji je država uzela od lokalnih samouprava, dođete skoro do dve milijarde dinara koje su trebale da budu uložene u infrastrukturu, a one su uložene u aparuturu SNS-a koja treba da donose nove glasove. To je novac svih građana i ja zahtevam da se vrati budžetima lokalnih samouprava- poručio je Zelenović i dodao da je Srbiji potrebna normalnost, ne „Zadruga“ i „Farma“, već da se normalni ljudi u našoj zemlji osećaju dobro, te da s tom porukom odlaze u Savet Evrope.\nGlas normalnosti i istine\nNa konferenicji za novinare kojoj su pored čelnika Šapca, Paraćina i Čajetine prisustvovali predstavnici srpske opozicije gradonačelnik Šapca Nebojša Zelenović istakao je da ovo predstavlja veliki korak u borbi za osnovna ljudska prava i demokratske vrednosti u Srbiji, da je ovo glas normalnosti i objektivna slika problema sa kojima se suočavaju lokalne samouprave. On je podsetio na katastrofalno stanje u opštinama i gradovima, i brojne i drastične nezakonite radnje koje preduzima republička vlast. Ovo je dobar put da se suprostavimo bezakonju, a predstavnici opozicije su tu da nam pomognu kako u političkom, administrativnom i svakom drugom smislu.\nPROČITAJTE JOŠ: “INFORMER”, “SRPSKI TELEGRAF” I “SRBIJA DANAS” DOBILI 7 MILIONA OD DRŽAVE U 2018-OJ!\nTagoviborko stevanovićčajetinadragan đilasdsmedijski mrakmilan stamatovićnaprednjacinasiljenasilje snsnebojša zelenovićopozicijaparaćinšabacsaša paunovićsavez za srbijusnssrpska napredna strankaujedinjenivuk jeremić


Poziv za volontere – Green the Gene - Istočne VESTI\nOrganizacija Green the Gene je nevladin projekat osnovan 2004. godine usled potrebe da se promeni odnos ljudi prema životnoj sredini. S obzirom da je organizacija prisutna u više od 60 zemalja i da okuplja 7000 volontera širom sveta, zvaničan jezik je engleski (poznavanje više jezika je prednost). Za početak bi se tim u Srbiji bavio projektima na nacionalnom nivou, a kasnije, ukoliko se tim pokaže vrednim i marljivim, postoji mogućnost učešća na međunarodnim projektima u okviru organizacije. Projekti na nacionalnom nivou bi se uglavnom ticali promovisanja ekološke svesti, ekološke nauke, kao i projekata u okviru 27. poglavlja pri pristupanju Evropskoj uniji.\nKonkurs možete pronaći klikom na sledeći link.\nZvaničan sajt organizacije: http://www.greenthegene.org\nFejsbuk stranica organizacije: https://www.facebook.com/greenthegene\nZa dodatne informacije, zainteresovani se mogu obratiti Ognjenu Dabiću, nacionalnom direktoru za Srbiju, putem naredne e-mail adrese: ognjendabic@yahoo.com\nFirma od poverenja: Poverenje se vratilo u grad\nSokobanja: Nacrt predloga za finansiranje programau oblasti sporta iz budžeta


Prekogranično lokalno partnerstvo u borbi protiv trafikinga u Makedoniji, Albaniji i Bosni i Hercegovini\nBiro za ljudska prava Tuzla nedavno je zajedno sa organizacijama SEMPER - Civil Initiative for Equal Opportunities (Makedonia), Emanuel Mission (Albanija) and CISS (Italija) počeo implementirati projekat pod nazivom „Prekogranično lokalno partnerstvo u borbi protiv trafikinga u Makedoniji, Albaniji i Bosni i Hercegovini“. Glavni cilj ovog dvogodišnjeg projekta je da se kroz zajedničku akciju lokalnih aktera dvije zemlje i podršku Biroa za ljudska prava iz Bosne i Hercegovine doprinese smanjenju trgovine bijelim robljem na albansko-makedonskoj granici.\nOpštine Tetovo i Bitola, te opština Korca se smatraju područjima na kojima bi se mogla primijeniti pozitivna praksa iz Bosne i Hercegovine, koja je donijela dobre rezultate, te koju će svojim aktivnostima i iskustvom prenijeti Biro za ljudska prava iz Tuzle. Grad Tetovo se nalazi u sjeverozapadnom dijelu Makedonije i graniči sa Kosovom i Albanijom, dok se Bitola nalazi na jugozapadu, te graniči sa Grčkom i Albanijom. Obje ove lokacije su važan put ka Evropi. Bitola je također u susjedstvu opštine Korca u Albaniji, gdje Makedonci čine 3% stanovništva. Ovi centri predstavljaju virtualni obruč poreko kojeg se ilegalno prelazi iz Makedonije u Albaniju i obrnuto, te predstavlja rizično područje za trgovinu bijelim robljem ili trafiking.\nKreiranje novih partnerskih odnosa u području koje je karakteristično pluralitetom lingvističnih i kulturnih grupa, što je i cilj ovog projekta, će značajno doprinijeti reduciranju široko rasprostranjene netolerancije i diskriminacije, koja je striktno vezana za problematiku trafikinga. Ova akcija će se također odnositi na specifične probleme mladih, koji će postati svjesni dramatičnih efekata na njihovu budućnost. Uspostavit će se i mreža između lokalnih nevladinih organizacija, institucija, škola, udruženja, te promocvirati i prezentirati dobra praksa od strane Biroa za ljudska prava, što će stimulirati lokalne aktere da preuzmu odgovornost, identificiraju riješenje, te preduzmu odgovarajuće mjere u cilju smanjenja ovog problema.\nNa kraju će razmjena informacija i najboljih praksi omogućiti da znanje, iskustvo i edukacija rezultiraju socijalnim transformacijama, koje će doprinijeti redukciji trafikinga na ovom području.


Završen sastanak Ešton, Dačić, Tači : Nadlanu.com\nZavršen sastanak Ešton, Dačić, Tači\nObjavljeno 7. okt 2013. / 22:21:41\nKako javlja reporter B92 iz Brisela, nakon sastanka kosovski premijer Hašim Tači je rekao da nikome ne može biti uskraćena sloboda kretanja. Tači je dodao da će svim zvaničnicima Srbije biti dozvoljen dolazak na Kosovu ako budu ispoštovali zvaničnu proceduru i podnesu zahtev vlastima u Prištini.\nPriprema za predstojeće lokalne izbore na Kosovu bila je centralna tema večerašnjeg susreta, koji je počeo oko 20.30.\nEštonova je pozvala dvojicu premijera nakon odluke Prištine da ne dozvoli srpskim funkcionerima dolazak na Kosovo tokom izborne kampanje i pretnje Ivice Dačića da će prekinuti pregovore u Briselu.\nPre zajedničke radne večere Ketrin Ešton je imala odvojene razgovore sa obojicom premijera.\n"Važno je da se sve što je dosad dogovoreno u Briselu primeni, a predstojeći lokalni izbori na Kosovu su ozbiljan test koji će političari položiti. Pozdravljam sve one koji pozivaju kosovske Srbe da učestvuju na izborima", izjavio je večeras kosovski premijer Hašim Tači uoči radne večere sa predsednikom vlade Srbije Ivicom Dačićem kod visoke predstavnice Evropske unije za spoljnu politiku i bezbednost Ketrin Ešton.\nKetrin Ešton je zadovoljna zato što su oba premijera prihvatili poziv i prokomentarisala je da je to dobar znak da su spremni na saradnju kako bi pronašli rešenje koje je prihvatljivo za obe strane.\nEštonova je sazvala sastanak s dvojicom lidera nakon što su se odnosi Beograda i Prištine naglo pogoršali posle odluke kosovskih vlasti da zabrane funkcionerima iz Srbije posete Kosovu tokom predizborne kampanje za lokalne izbore zakazane za 3. novembar.\nU Briselu, međutim, nije rečeno na koji bi način delegacije Beograda i Prištine mogle da se dogovore o posetama srpskih zvaničnika Kosovu i Metohiji.\nbriselhašim tačiiviketrin eštonkosovo


zeleni život Archives - Page 2 of 11 - Ekologija e-magazin : Ekologija e-magazin\n28. August 2014. Ovim studentima više niko neće ukrasti bicikl\nRtanj: Potraga za samoniklim lekovitim biljem\nPohod na Rtanj je realizovan u pratnji turističkog vodiča, članova Planinarskog društva „Oštra čuka“ i poznavalaca lekovitog bilja\nZašto “lenji” roditelji imaju srećne porodice?\nČasovi baleta, tenisa, klavira, engleskog, posete igraonicama i prijateljima. Moderan roditelj je u svakodnevnoj trci da obezbedi što više u strahu da ne radi dovoljno kako bi osigurao zlatnu budućnost svojim potomcima.\nPorodica pobegla od robovskog života u gradu razvija biznis na selu\nŽeljko Stanković, 9. April 2014.\nPrikupljeno 175.000 dinara za Bajk frendli program\nNovosadska biciklistička inicijativa je prikupila oko 175.000 dinara donatorskih sredstava za svoj Bajk frendli program, koji podrazumeva povećanje broja bezbednih parkirališta za bicikle.\nSportske i nevladine organizacije iz Novog Sada, okupljene oko projekta “Novi Sad Biciklograd”, zatražile su danas od novosadske Skupštine grada da izradi Strategiju o razvoju biciklizma u tom gradu.\nDakle, ako ste jedan od onih koji se još uvek dvoumi dali u svome dvorištu da drže kokice iznećemo vam osam razloga koji će vas nadamo se ohrabriti da se u to ipak upustite.


NITES ugostio Ministarstvo pravde Srbije - Detektor\nNITES ugostio Ministarstvo pravde Srbije\n12. Maja 2020.17:57\nDoktor Mileta Radojević, koji se nalazi na čelu Uprave za saradnju s crkvama i vjerskim zajednicama pri Ministarstvu pravde Srbije, otputovao je na poslovni put u Berlin u februaru 2020. godine na poziv češke firme NITES, čiji je jedan od direktora Bojan Kisić, suprug ministrice pravde Nele Kuburović.\nIlustracija. Izvor: iStock\nMeđutim, iz Ministarstva pravde navode da ni Ministarstvo ni druge “institucije koje su pod njegovom nadležnošću nemaju nikakav zaključeni ugovor ili poslovnu saradnju s firmom NITES”, dok iz Uprave za saradnju s crkvama i vjerskim zajednicama kažu da je češka firma bila samo posrednik za uspostavljanje saradnje.\nMinistrica pravde Nela Kuborović je 1. maja saopćila da ona “ni na koji način” nije povezana s firmom u kojoj radi njen suprug Bojan Kisić, “niti je u mogućnosti da utiče na poslovanje jedne multinacionalne kompanije koja posluje širom svijeta”.\nBila je to njena reakcija na saznanja BIRN-a da je firma na čijem čelu se nalazi suprug ministrice pravde i brat članice Kriznog štaba doktorice Darije Kisić-Tepavčević potpisala unosne ugovore s javnim preduzećima i ministarstvima u vrijednosti od oko 26,8 miliona eura.\nIz odgovora koje smo dobili iz Ministarstva pravde i Uprave za saradnju s crkvama i vjerskim zajednicama nejasno je koja je uloga NITES-a u organizaciji putovanja predstavnika srbijanskih institucija u Berlin na prezentaciju koju je održavala druga češka firma u saradnji s njemačkim partnerima.\nIako na sajtu Uprave za saradnju s crkvama i vjerskim zajednicama vijest o ovom putovanju počinje riječima “na poziv češke firme NITES…”, u samom pozivu koji je upućen Ministarstvu pravde odnosno Upravi, a koji BIRN objavljuje, ova firma nigdje se ne spominje.\nPoziv na prezentaciju projekta iReparo, koji treba omogućiti digitalizaciju oštećenih ili uništenih dokumenata, poslala je u januaru 2020. češka firma ILC Factory, koja ovaj projekat sprovodi zajedno s njemačkim Institutom Fraunhofer IPK.\nILC Factory je češka firma koja se bavi inovacijom i digitalizacijom kroz pronalaženje pametnih rješenja, piše na sajtu ove firme. Bave se i pametnom LED rasvjetom za javno osvjetljenje, a osim LED svjetiljki i raznih vrsta kamera, prodaju i beskontaktni mjerač temperature i zaštitne maske.\nU dijelu “o nama” piše da firma postoji od 2011. godine i da im je jedan od partnera njemački Institut Fraunhofer, dok se nigdje ne spominje ime direktora ili zastupnika.\nBerlinski Institut Fraunhofer je institut za proizvodne sisteme i tehonologiju dizajna koji, prema podacima sa sajta, postoji 40 godina i bavi se “istraživanjem i razvojem inteligentne proizvodnje i pametne industrije”.\nIz Uprave za saradnju s crkvama i vjerskim zajednicama pri Ministarstvu pravde kažu za BIRN da je firma NITES samo posrednik za uspostavljanje saradnje i dodaju da je troškove posjete snosila firma ILC Factory.\nIako u pozivu Radojeviću, koji je vršilac dužnosti direktora Uprave za saradnju s crkvama i vjerskim zajednicama, piše da poziv važi za jednu-dvije osobe, za koje je obezbijeđen avionski prevoz, smještaj i hrana, na ovo putovanje otišla je petočlana srbijanska delegacija.\nNju su, prema izvještaju sa sajta Uprave, činili i predstavnici Istorijskog arhiva Beograda – direktor Dragan Gačić i pomoćnica direktora Jelena Nikolić, ali i predstavnici Ministarstva unutrašnjih poslova (MUP) – Aleksandra Tomić i Slobodan Radovanović.\n“Prezentaciji su prisustvovali i predstavnici MUP-a uzimajući u obzir važnost reparacije uništenih dokumenata, kao dokaza u krivičnom postupku”, navodi se u odgovoru Uprave BIRN-u.\nIz Uprave za saradnju s crkvama i vjerskim zajednicama navode da Istorijski arhiv Beograda već duže od godinu dana sprovodi projekat restauracije starih crkvenih knjiga, prije svega matičnih knjiga, koje su velikim dijelom oštećene, kako bi se sačuvale kao dio istorijskog nasljeđa.\n“Tokom studijskog putovanja, Fraunhofer Institut IPK Berlin je pokazao spremnost da, zajedno s firmom ILC Factory i njemačkom vladom, donira ovu digitalnu opremu Republici Srbiji”, objašnjavaju iz Uprave i dodaju da je nosilac projekta donacije Istorijski arhiv Srbije.


Srbija u UN predstavila regulativu za bolji polozaj žena – Odbor za ljudska prava Vranje\n/ BEOGRAD, Beta, 4. marta 2010. /- Na zasedanju Komisije za status žena pri Ujedinjenim Nacijama u Njujorku Srbija je danas predstavila pravnu regulativu za poboljšanje položaja žena i unapredjenje rodne ravnopravnosti.\nSrbija prvi put učestvuje na zasedanju tog tela UN, a zemlju je\npredstavljala državna sekretarka u Ministarstvu rada i socijalne\npolitike i predsednica Saveta za rodnu ravnopravnost Snežana\nSrbija prvi put učestvuje na zasedanju tog tela UN, a zemlju je predstavljala državna sekretarka u Ministarstvu rada i socijalne\npolitike i predsednica Saveta za rodnu ravnopravnost Snežana Lakičhević.\nKako se navodi u saopštenju Ministarstva rada i socijalne politike Lakičević je predstavila Nacionalnu strategiju za poboljšanje položaja žena i unapredjenje rodne ravnopravnosti, kao i zakon kojim je uredjena ta oblast.\nU ujedinjenim nacijama predočeni su i statistički podaci prema kojima 51,4 odsto stanovništva u Srbiji čine žene, medju zaposlenima ih ima 54,3 odsto, a u Vladi Srbije, medju ministrima 18,5 odsto. Razlika u zaradi izmedju muškaraca i žena u Srbiji je 16 procenata na štetu žena.\nNa ovogodissnjem 54. zasedanju Komisije UN su obradjene dve važne teme, 15 godina od usvajanja Pekinške deklaracije, kao\nnajznačajnijeg dokumenta i obrasca za sve strategije i planove vezane za status žena, i reorganizovanje UNIFEM-a, kako bi se osnažio mehanizam u okviru UN za poboljšanje položaja žena.


Istraživanje faune paukova u našoj zemlji je dugo bilo marginalizovano. Od prvog objavljenog podatka iz 1891. pa do prošle godine (2015), u Srbiji je zabeleženo samo 703 vrste. Ni jedna vrsta nije upisana u Biodiverzitet Jugoslavije (Stevanović i Vasić, 1995), kao jedino sveobuhvatno delo biološkog inventara kod nas, a na listu zaštićenih vrsta beskičmenjaka pojavljuju se tek 2010. godine i to na osnovu veoma diskutabilnih kriterijuma. Medjutim od 2003. godine i knjige The Spiders of Srbia (Deltshev i sar.2003) u kojoj je bilo zabeleženo 618 vrsta, stvari su se promenile nabolje.\nPoslednjih godina u Vojvodini su istraživanja intenzivirana, pa je samo na njenoj teritoriji zabeleženo 362 vrste iz 34 familije, što predstavlja 51,49% faune paukova Srbije. To je naravno samo relativan broj i posledica realizacije novih istraživačkih projekata, koji su poslednjih 10 godina više organizovani iznad Save i Dunava, nego ispod. Moja lična procena: treba očekivati izmedju 500 i 600 vrsta u Vojvodini i oko 800 u Srbiji, znači ukupno oko 1500 vrsta.\nPodručja u Vojvodini na kojima su projekti završeni:\n1. Fruška gora (lokaliteti u okviru Nacionalnog parka "Fruška gora" i van njega, Grbić)\n2. Zasavica (lokaliteti u okviru specijalnog rezervata prirode, Gajić)\n3. Obedska bara (Tomić)\n4. Centralna Bačka (više lokaliteta u okolini Bačke Topole, Vukajlović-Pece)\n5. Deliblatska peščara (lokaliteti u okviru specijalnog rezervata prirode, Grbić)\nU svakom izveštaju ovih projekata preporučuje se da se istraživanja nastave, jer dosta staništa još uvek nije obradjeno. Neki rezultati su objavljeni u medjunarodnim časopisima, neki u domaćim, a neki čekaju da budu publikovani. U svakom projektu su pronadjene vrste koje do sada nisu bile zabeležene u Srbiji, pa to predstavlja jedintven doprinos svakog projakta.\nPodručja u Vojvodini na kojima su projekti u toku:\n1. Subotička peščara (lokaliteti u okviru predela izuzetnih odlika, Grbić)\n2. Vršački breg (lokaliteti u okviru parka prirode, Gajić)\nTakodje, postoji i materijal sa drugih područja na kojima nisu bili zvanično organizovani projekti vezani za paukove, kao što su Titelski breg, Stara Planina, Pana (Tisa) i sl., koji čekaju da budu obradjeni i publikovani.


Malo pozorište "Duško Radović": Origami i bajke za slušanje\nSredom, petkom i nedeljom poseban radiofonski, pozorišni i radioničarski program, putem interneta, na "Jutjub" kanalu pozorišta MALO pozorište "Duško Radović" odlučilo je da svoje popularne naslove "prebaci" - u digitalni prostor.\nVirtuelni obilazak nekoliko muzeja, slušanje filharmonije, video klub, biblioteka, kao i kursevi iz različitih oblasti besplatno su dostupni na sajtu Digitalna solidarnost , a kao vid podrške u periodu kada je savet ostati kod kuće, kako bi se sprečilo dalje širenje virusa ...\nMalo pozorište "Duško Radović" svoj rad prebacuje u digitalni prostor. Naime, od sada će se svake nedelje, u tri termina, održavati poseban radiofonski, pozorišni, i radioničarski program, sve putem interneta, na YouTube kanalu Malog Pozorišta.\nMalo pozorište „Duško Radović“ prilaže svoj mali doprinos u toku ovih nemirnih vremena, pa svoj rad prebacuje u digitalni prostor. Od sada će se svake nedelje, u tri termina, održavati poseban radiofonski, pozorišni, i radioničarski program, sve putem interneta, na jutjub kanalu ...\nOnline repertoar domaćih pozorišta sve je bogatiji, a Narodno pozorište u Beogradu, Atelje 212 i Srpsko narodno pozorište u Novom Sadu rešili su da nas obraduju nudeći nam razne predstave . Pogledajte koje nas očekuju narednih dana: Na YouTube kanalu Narodnog pozorišta u ...\nKako djeca da naprave malo kućno pozorište\nGradsko pozorište Podgorica će u narednom preriodu, putem društevnih mreža, sajta i YouTube kanala, prikazivati radionice za djecu koje su kreirali sa svojim glumcima. Djeca će kroz ove radionice imati priliku da nauče kako se prave maske, kako se prave lutke od stvari koje ...


Katerina Tihonova, jedna od Putinovih kćerki, na Svjetskom prvenstvu u plesu u Krakovu 2014.\nPosljednja runda američkih sankcija Rusiji obuhvatila je i dvije kćerke Vladimira Putina, Katerinu i Mariju, za koje američki zvaničnici sumnjaju da kriju Putinovo bogatstvo.\nPutinova kćerka Katerina Vladimirovna Tihonova je direktorica tehnološke kompanije koja sarađuje sa ruskom vladom i odbrambenom industrijom.\nDruga kćerka, Marija Vladimirovna Voroncova je na čelu istraživačkih projekata u oblasti genetike, za koje se zna da su dobili milijarde dolara od Kremlja i da ih lično nadgleda Putin.\n"Imamo razloga da vjerujemo da Putin, kao i mnogi njegovi saveznici i oligarsi, stavlja dio bogatstva i imovine na ime članova svoje porodice, a onda oni to bogatstvo i nekretnine ubacuju u američki finansijski sistem i druge sisteme u svijetu. Vjerujemo da se Putinova imovina krije iza članova njegove porodice i zato im uvodimo sankcije", rekao je zvaničnik SAD-a koji je želio da ostane anoniman.\nReuters nije uspio da dobije komentar Putinovih kćerki, niti Kremlja.\nKoliko je Putin zaista bogat je osjetljivo pitanje u Rusiji. Kremlj je prošle godine demantovao da je Putin vlasnik palate na Crnom moru, za što ga je optužio opozicionar Aleksej Navalni.\nKo su Putinove kćerke\nPutinove kćerke nikada nisu javno govorile o tome da im je otac predsjednik Rusije, a ni on nikada nije želio da odgovara na pitanja o njima.\nReutersovo istraživanje iz 2015. pokazalo da Katerina, koja je i rock and roll plesačica, ima dobre veze i uticaj među novom generacijom moskovske elite.\n"Dvadesetdevetogodišnja Katerina sebe predstavlja kao suprugu Kirlia Šamalova, sina Nikolaja Šamalova, dugogodišnjeg Putinovog prijatelja. Stariji Šamalov je jedan od vlasnika Banke Rusije, koju američki zvaničnici smatraju ličnom bankom ruske elite", navodi se u istraživaju.\nKiril i Katerina zajedno imaju oko 2 milijarde dolara u kompanijskim obveznicama, pokazuje Reutersova finansijska analiza. Uz to posjeduju i drugu imovinu i novac.\nPutinova starija kćerka Marija je studirala biologiju na Univerzitetu u Sankt Petersburgu i medicinu na Moskovskom univerzitetu. Bavi se genetskim istraživanjima, za koje je Putin rekao da su oblast koja će "odrediti budućnost cijelog svijeta". Specijalizirala je endokrinologiju 2015. u Moskvi i jedna je od autora knjige o poremećajima rasta kod djece.\nPrema navodima ruskih i zapadnih medija, Marija je udata za holandskog biznismena Jorita Josta Fasena. Njen suprug radi za Gasprombanku koja daje zajmove Putinovim saradnicima.


Četiri udesa u Beogradu, pet osoba povređeno\nNoć u Beogradu protekla je relativno mirno, a dogodile su se četiri saobraćajne nezgode u kojima je ukupno povređeno pet osoba, ali nijedna nije zadobila teške traume.\nU 20.14 sati na uglu Zrmanjske i Požeške ulice povređena je 29-godišnja ženska osoba i 45-godišnji muškarac, koji su prevezeni u Urgentni centar, rekla je Tanjugu portparol Hitne pomoći Nada Macura.\nU istu ustanovu prebačena je i 45-godišnja ženska osoba koja je lakše povređena u nezgodi u 21.47 sati kod restorana "Mali raj".\nMinut posle ponoći u Ulici Cara Dušana kod broja 180 u Zemunu lakše povrede zadobio je 31-godišnji motociklista, nakon čega je prebačen u KBC "Bežanijska kosa".\nU 05.05 sati u Bulevaru Despota Stefana kod broja 114 lakše je povređena 33-godišnja ženska osoba, koja je potom prebačena u Urgentni centar.\nHitna pomoć je noćas imala 92 intervencije od čega 20 na javnom mestu, za pomoć su se na najviše javljali srčani bolesnici sa bolom u grudima, astmatičari i hipertoničari, a bilo je i pojedinačnih tuča i slučajeva alkoholisanih osoba.\nTokom jučerašnjeg dana zabeležene su 142 intervencije Hitne pomoći od kojih 46 na javnom mestu, uključujući osam saobraćajnih nezgoda mneđu kojima su tri bile sa teškim traumama, dodala je Macura.\nMirna noć u Beogradu, u nesreći jutros povređena dva mladića\nNOĆ U BEOGRADU Dve saobraćajke, petoro lakše povređeno


Vujović u Trsteniku: Naš prioritet je da očistimo istorijski otpad do nultog stanja - PRess Serbia | PR PRess team\n– PPT – TMO je prioritet među Petoletkinim jedinicama, jer se na ovoj lokaciji nalazi najveća količina istorijskog otpada. Takav otpad je ozbiljna pretnja životnoj sredini i zdravlju građana, a za razliku od ranijeg perioda kada se uklanjao samo parcijalno, mi danas čistimo kompletne lokacije do nultog stanja – rekla je Vujović, nakon obilaska fabrike sa predsednicom opštine Trstenik Milenom Turk.\n– Nastavićemo uz nadzor inspekcije da čistimo lokacije širom Srbije i time ćemo zatvoriti poglavlje nebrige o opasnom istorijskom otpadu. Ovo je važan posao za budućnost, a država je po prvi put odlučna da ukloni sav taj otpad do nultog stanja, što je i jedan od prioriteta ministarstva koje vodim – poručila je Vujović.\nTagoviIRENA VUJOVIĆ Ministarstvo zaštite životne sredine trstenik


Miloš Vasić i Nenad Beđik drugim mestom u četvrtoj grupi četvrtfinala plasirali se u polufinale dvojca na Trećem Svetskom kupu u Lucernu. Borba za finale u subotu, 14. ju\nMiloš Vasić i Nenad Beđik drugim mestom u četvrtoj grupi četvrtfinala plasirali se u polufinale dvojca na Trećem Svetskom kupu u Lucernu. Borba za finale u subotu, 14. jula 2018, od 13,14 č\nSrpski dvojac Miloš Vasić, Nenad Beđik u subotu, 14. jula 2018, od 13,14 č boriće se za plasman u finale Trećeg, poslednjeg ovogodišnjeg, Svetskog kupa koji se održava u Lucernu. Posle pobede u petoj grupi kvalifikacija u petak pre podne, naš čamac je u popodnevnom delu programa izveslao još jednu dobru trku i s vremenom 6:40.48 zauzeo drugo mesto u četvrtoj grupi četvrtinala. Pored Vasića i Beđika iz ovog duela kartu za odlazak među 12 najboljih posada izvadili su i prvoplasirani Česi Helešik i Podražil (6:36.68) i trećeplasirani Britanci Rositer i Kuk (6:42.52). U utešno polufinale otišli su Austrijanci Šeifredsberg i Kvarfeld (6:49.34), Nemci Grosman i Johanesen (6:54.18) i Australijanci Dudge i O'Brajen (6:59.69).\nIz prve grupe četvrtfinala u polufinale su se plasirali čamci Španije1 (6:31.52), Nemačke1 (6:34.84) i Velike Britanije2 (6:36.64), iz druge posade Francuske1 (6:38.22), Republike Irske1 (6:40.14) i Holandije2 (6:42.66), a iz treće Hrvatska1 (6:33.47), Novi Zeland1 (6:37.19) i Španija2 (6.40.64). Vasić i Beđik će veslati u prvoj grupi polufinala gde će im rivali za tri mesta koja vode u finale biti Britanci Helen i Mekbrierti, Irci O'Donovan i Driskol, braća Sinković iz Hrvatske, Španci Kaneleho Pazos i Garsija Orodnez i Britanci Rositer i Kuk. U drugoj grupi polufinala veslaće čamci Holandije2, Novog Zelanda1, Češke, Francuske1, Nemačke1 i Španije2.


Još bez dogovora o predsjedniku SO Nikšić :: Balkan Insight\nVest 30 Nov 12\nJoš bez dogovora o predsjedniku SO Nikšić\nCrnogorske opozicione stranke nijesu uspjele da izaberu novog predsjednika SO Nikšić, uprkos dugim pregovorima, izazvanim zahtjevima koalicionih partnera za poštovanje nacionalnih simbola i osuđivanje ratnih zločina.\nIzgledalo je da se Pozitivna Crna Gora (PCG), Demokratski front (DF) i Socijalistička narodna partija (SNP) nalaze na ivici da postignu sporazum o imenovanju Janka Vučinića, bivšeg vođe sindikata, za novog predsjednika Skupštine opštine (SO) Nikšić.\nMeđutim, u iznenađujućem obrtu Drago Đurović, odbornik iz Pozitivne CG, stao je na stranu vladajuće koalicije predvođene Demokratskom partijom socijalista (DPS).\nĐurović je u četvrtak napustio sednicu lokalne skupštine zajedno sa 20 odbornika koalicije Evropski Nikšić.\nU Skupštini je tako ostalo manje od polovine ukupnog broja odbornika, njih 20 od 41, te nije postignut neophodan kvorum.\nĐurović i ostali napustili su skupštinsku salu poslije zahtjeva opozicionih stranaka da se ponovi tajno glasanje za predsjednika SO Nikšić.\nPrethodno glasanje dobila je kandidatkinja opozicione koalicije Evropski Nikšić, uprkos dogovoru da se glasa za Vučinića.\nKonstitutivna sjednica skupštine tako je odložena za sljedeću sedmicu.\nTri opozicione stranke već su bile postigle sporazum o tzv. univerzalnim načelima političke saradnje kao osnove za formiranje lokalne vlasti u Nikšiću.\nU načela spadaju osuđivanje ratnih zločina počinjenih u bivšoj Jugoslaviji i poštovanje nezavisnosti Crne Gore i njenih državnih simbola.\nMeđutim, na samom početku konstitutivne sjednice Skupštine opštine sredinom novembra, većina odbornika DF-a bojkotovala je intoniranje državne himne.\nTaj potez je razbjesnio Pozitivnu CG, koja je insistirala na prethodno dogovorenim načelima i zahtijevala da DF predloži nestranačku ličnost kao svog kandidata za predsjednika SO.\nVladajući DPS je u nekoliko navrata iskoristio nesposobnost opozicionih stranaka da postignu dogovor u Nikšiću.\nStranka je saopštila kako bi, da je osvojila većinu u Nikšiću, grad već odavno imao izabranu lokalnu vlast.\nLokalni izbori u Nikšiću održani su 14. oktobra, zajedno sa opštim izborima u čitavoj zemlji.


Online Poslovni Imenik Bosne i Hercegovine\nOd svih naših poslovnih izdanja najvažnije mjesto zauzima internet prezentacija Poslovnog Imenika Bosne i Hercegovine. Elektronska prezentacija predstavlja ogledalo Vaše firme i veoma je pristupačan, povoljan i moderan oblik reklamiranja koji može mnogo da doprinese Vašem uspješnijem poslovanju.\nOnline izdanje Poslovnog Imenika BiH je koncipirano kao centar raznovrsnih poslovnih djelatnosti. Sadržaj internet prezentacije www.telekommarketing.com dostupan je svim korisnicima internet usluge na pregled, te je omogućena brza pretraga podataka posredstvom većeg broja različitih parametara. Ogroman broj ljudi i poslovnih korisnika svakodnevno posjećuje našu internet prezentaciju, što je od velike koristi kako našim posjetiocima tako i korisnicima naših usluga.\nPrezentovanjem Vaše firme, institucije ili organizacije na našoj internet prezentaciji pridružujete se svim oglašivačima koji su već putem oglasa istakli svoje podatke i na taj način omogućili stotinama hiljada zainteresovanih posjetilaca da imaju detaljan pregled Vaše firme i Vaše djelatnosti.\nOnline izdanje Poslovnog Imenika BiH u paketu sa štampanim i elektronskim izdanjem ima zadatak da osnovne poslovne podatke prenese do svih kategorija korisnika i da svojom dinamikom utiče na protok informacija.\nSve informacije koje izdavač prikupi terenskim ili telefonskim anketiranjem kao i informacije iz drugih izvora redovno se ažuriraju u bazi podataka Poslovnog Imenika BiH što podrazumijeva da će podaci o Vašoj firmi biti vrlo brzo i na internet prezentaciji Poslovnog Imenika BiH.


Kopaonik - 1\nVjetar izazvao požar na Kopaoniku\n15. 05. 2020 20:54\nBEOGRAD - Na Kopaoniku je u petak popodne izbio požar do kojeg je došlo kada je pao strujni vod sa dalekovoda usljed olujnog vjetra, a ljudi i objekti nisu ugroženi.\nApartmani na Kopaniku prodavani i do 4.000 evra po m2\n02. 03. 2020 10:46\nKvadratni metar apartmana na Kopaoniku u starogradnji prodavan je prošle godine i za 4.000 evra, dok je rekordna cijena novogradnje bila upola manja, saopštio je danas Repulički geodetski zavod.\n"Srpski Davos" startuje sutra\n02. 03. 2019 18:34\nBEOGRAD - Ovogodišnji Kopaonik biznis forum (KBF), koji će biti održan od 3. do 6. marta, okupiće više od 1.300 učesnika, a u njihovom fokusu biće kako postići snažan ekonomski rast i obezbediti brže približavanje prosječnom standardu Evropske unije.\nSpaseno troje ruskih državljana\n27. 02. 2019 08:42\nBEOGRAD - Troje državljana Ruske Federacije spaseno je na Kopaoniku gdje su se izgubili tokom skijanja.\nRaznio se bombom u vili "Raj" na Kopaoniku\n19. 02. 2019 12:59\nBEOGRAD - Četrdesetdevetogodišnji muškarac izvršio je samoubistvo, raznijevši se bombom u vili "Raj" na Kopaoniku.\n03. 12. 2018 10:09\nBEOGRAD - Ski-centar Kopaonik počinje sutra sa radom, a prvi dan ski-sezone biće besplatan, saopšteno je iz "Skijališta Srbije".\nBEOGRAD - Na Kopaoniku je danas puštena u rad prva i jedina vještačka staza za skijanje u ovom dijelu Evrope, koja će omogućiti skijanje i van zimske sezone.


Bitka za penzije, vlada apeluje na razum: Reforme često bolne\nIzvor: B92, 27.Sep.2018, 10:54\nPodgorica -- Ministar rada i socijalnog staranja Kemal Purišić izrazio je spremnost na kompromis sa sindikatima oko spornog Nacrta zakona o penzijsko invalidskom osiguranju.\nTaj Nacrt propisuje znatno strože uslove za odlazak u penziju.\nOn je, ipak, apelovao da se razume sprovođenje reformi, koje su, kako je kazao, često bolne.\n“Naši predlozi su u ovoj fazi zaista udaljeni, ali mi imamo i obavezu i potrebu da o ovoj važnoj temi i dalje razgovaramo, >> Pročitaj celu vest na sajtu B92 << s obzirom na to da su sindikati kazali da je loptica u dvorištu Vlade, mi ćemo svakako nastaviti razgovore sa njima do kraja nedelje ”, rekao je Purišić za RTCG.\nVlada smatra da su za održavanje penzionog fonda i stabilnost vladinih finansija potrebni stroži uslovi za odlazak u penziju, zbog čega predlaže da je za buduće odlaske u punu penziju potrebno ispuniti oba uslova - 40 godina staža i 65 godina života.\nUkoliko ne ispunjava ova oba uslova, zaposleni bi mogao otići u nepunu penziju sa 67 godina života i najmanje 15 godina staža, a ranije samo ako ispunjava strože uslove za invalidsku penziju. Takođe, značajno bi zaposlenima bile smanjene koristi od beneficiranog radnog staža a ukida se računanje radnog staža za koji nije uplaćeno osiguranje (staž na birou rada, povoljniji staž za invalide...), a stroži su i uslovi za dobijanje prava na porodičnu penziju.\nSindikati su ponudili četiri uslova od kojih, kako najavljuju, neće odustati, a to su da su uslovi za odlazak u penziju 40 godina staža ili 65 godina života, da se za osnovicu obračuna penzije koristi 20 najboljih godina staža po osiguranika, a ne svih 40 godina. Traže i da se povećaju najniže penzije na 80 odsto minimalne zarade, odnosno na 55 odsto prosečne zarade kada je u pitanju starosna penzija ostvarena na osnovu 40 godina staža.\nSindikati u slučaju da se ne postigne dogovor najavljuju generalni štrajk.


Otvaranje kompleksa Andrićgrad u znaku stogodišnjice Velikog rata | Андрићград\nOtvaranje kompleksa Andrićgrad u znaku stogodišnjice\nPodizanje grada, u današnjoj civilizaciji jedinog posvjećenog jednom piscu i njegovom djelu, Ivu Andriću je završeno. Na Vidovdan 28. juna, srpski narod sa obe obale Drine, državni vrh Republike Srpske i Srbije, i hiljade uglenih zvanica iz cijelog svijeta obilježiće na ovom mjestu stotu godišnjicu od početka Velikog rata.\nU okviru vidovdanskih svečanosti patrijarh srpski Irinej, uz sasluženje arhijereja, monaštva i sveštenstva Srpske pravoslavne Crkve, u 08:30 časova služiće Svetu arhijerejsku liturgiju i osvještati Hram Svetog Cara Lazara i kosovskih mučenika.\nPlanom i programom svečanosti za 16:30 časova predviđeno je zvanično otvaranje Andrićgrada i presjecanje vrpce u svečanoj pratnji orkestra „Garde“ . Nakon svečane ceremonije otvaranja program se nastavlja sa koncertom Vojnog orkestra Ministarstva odbrane Srbije „Stanislav Binički“.\nU 17.10 časova predviđeno je svečano otvaranje dva studenska doma u Andrićgradu, a potom slijedi razgledanje Otomanskog trga ispred Karavan saraja i Sahat-kule, gdje će nastupiti „No Smoking Orchestra“.\nU Galeriji „Lubarda“ u Andrićevom instititu za 17:45 časova zakazana je izložba slika „1914 NIGHT VISION“ akademskog slikara Momira Bulovića.\nU 18.30 u Multipleksu „Dolly Bell“ biće prikazan film „Atentat, Sarajevo 1914“ austrijskog reditelja Andreasa Prohaske.\nNajznačajniji aspekt otvaranja Andrićgrada, prestonice kulture Republike Srpske, biće veliki mozaik magistra slikarstva Bisenije Tereščenko, na kojem su predstavljeni vidovdanski heroji, junaci naših života, Gavrilo Princip i mladobosanci u sklopu kojeg će se pristutnim zvanicama obratiti profesor Emir Kusturica i uvaženi gosti Aleksandar Vučić i Milorad Dodik.\n„Ovaj scenski prikaz predstavlja vjerodostojni prikaz događaja u Sarajevu sa savremenim konotacijama u kojem će atentator u prvom činom dži-pi-esom biti doveden do Ferdinanda“, – kaže Nešković.


Geotermalni izvori, banja i luka čekaju investitore @ InfoBijeljina \nGeotermalni izvori, banja i luka čekaju investitore\nBijeljina - Odsjek za lokalni ekonomski razvoj i evropske integracije Gradske uprave Bijeljina objavio je katalog potencijala za javno-privatno partnerstvo, u kojem su ponuđeni projekti sistema geotermalnog grijanja grada, rekonstrukcije i revitalizacije\nVrijednost projekta uspostavljanja geotermalnog grijanja za 23.600 domaćinstva i industriju procijenjena je na deset miliona KM, a očekivani povrat investicije je osam godina, bez stimulacije zbog korišćenja obnovljivih izvora energije. Za projekat rekonstrukcije i revitalizacije Banje "Dvorovi" troškovi su procijenjeni na 2,5 miliona evra za drugu fazu hotela i 1,3 miliona evra za banjski centar. Potencijalnim investitorima je ponuđena i mogućnost ulaganja 1,1 miliona evra za akva-park, 1,2 miliona za sportsko-rekreativni centar sa bazenom, pola miliona za sportske terene, bungalove i parking, dok bi 442.000 evra trebalo obezbijediti za rješavanje imovinsko-pravnih odnosa.\nZa projekat izgradnje pristaništa na rijeci Savi u Rači na granici sa Srbijom nisu navedeni troškovi investicije. U ponuđenom idejnom rješenju luka u Rači smještena je pet kilometara uzvodno od ušća Drine, uz mogućnost izgradnje pristaništa na otvorenoj obali ili zatvorenog bazenskog pristaništa.\n- Gradska uprava intenzivno radi na privlačenju stranih investitora, a u katalog potencijala smo izdvojili pomenuta tri projekta, jer smo procijenili da bi mogli biti posebno interesantni investitorima - rekla je šef Odsjeka za lokalni ekonomski razvoj i evropske integracije Ankica Todorović.


Direktor policije Vladimir Rebić poručio je danas da je bezbednost dece u saobraćaju jedan od prioriteta Ministarstva unutrašnjih poslova i podsetio da je Strategijom bezbednosti saobraćaja na putevima Republike Srbije, za period od 2015. do 2020. godine, koju je donela Vlada, predviđeno da do 2020. godine nijedno dete ne pogine u saobraćajnim nezgodama.\n„Nećemo biti zadovoljni dok ijedno dete strada na srpskim putevima“, rekao je Rebić na konferenciji za medije na kojoj je predstavljena preventivna kampanja "Put i ja", usmerena na povećanje bezbednosti dece u saobraćaju, koja će se od decembra ove godine realizovati sa kompanijom "Reno Nisan Srbija".\nO značaju ove i sličnih aktivnosti, kako je rekao direktor, govori i činjenica da poslednjih godina nijedno dete nije stradalo na putu od kuće do škole.\nRebić je podsetio da Ministarstvo unutrašnjih poslova već godinama realizuje akciju "Škola" posvećenu prvenstveno bezbednosti prvaka u saobraćaju, a od ove godine sprovodi se i projekat „Osnovi bezbednosti dece“ za učenike 4. i 6. razreda, gde je jedna od tema predavanja i bezbedno učešće dece u saobraćaju.\nPreme rečima Rebića kampanja „Put i ja“ je namenjena učenicima trećeg razreda osnovne škole.\n„Analize pokazuju da su učenici trećeg razreda na neki način posebno ugroženi, jer to je uglavnom period kada put od kuće do škole i obratno počinju da prelaze sami, u tom uzrastu stiču jedan nivo samopouzdanja, a da im u isto vreme pažnja opada i zbog toga je značajno da se ovakva aktivnost sprovodi sa decom tog uzrasta“ istakao je Rebić.\nDirektor je još jednom apelovao na sve roditelje da promene svoje navike i decu prevoze na adekvatan način kako to predviđa zakon.


Tačnije, oni ne pridaju značaj materijalnim vrednostima u tolikoj meri, već se radije posvećuju duhovnim stvarima, običajima, porodici i kulturi. Samim tim, sve češće na internetu možete naići na jedinstvene primere enterijera, arhitekture, nameštaja i dekoracije sa ovog podneblja, u kojima je funkcija jasno vidljiva i očigledna, čak i na prvi pogled.\nKamiuma House je rezidencija minimalističkog stila smeštena u Tokiju, u Japanu, a delo je CHOP + ARCHI studija. Ovaj dom se nalazi u veoma gusto naseljenom rezidencijalnom kraju, a okarakterisan je svojom trougaonom geometrijom, koju formiraju dva puta koja se sastaju pod izuzetno oštrim uglom. Klijenti, odnosno par sa ćerkom, želeli su dom koji bi balansirao privatnost sa intimnom povezanošću sa prirodnim okruženjem oko njih.\nAhitekte su želele da kreiraju raspored prostora, koji ne samo da bi maksimizovao jedinstveni oblik parcele na kojoj se kuća nalazi, već bi uzeo u obzir sve prirodne elemente, poput prirodne svetlosti i protoka vazduha. Iako je lokacija otvorena, brojne obližnje rezidencije su okrenute prema njoj, stvarajući neizbežni vizuelni pritisak. Rešenje tok problema bilo je kreiranje tri šupljine koje igraju ulogu posrednih prostora između enterijera i eksterijera, nežno se povezujući sa okolinom i u isto vreme zadržavajući privatnost.\nZbog činjenice da se ova građevina nalazi na trougaonom placu koji po svemu sudeći mora imati takozvani mrtvi prostor, arhitekte su odlučile da eksterijerna otvaranja smeste na svaki akutni ugao ovog doma. Na taj način, oni su zauzeli celu parcelu, ali i stvorili dovoljno mesta za sobe sa nežnijim oblicima. Tri otvora uređuju poveznost između elemenata eksterijera i enterijera. Kao rezultat, ova modulacija omogućava pravi nivo interakcije i ultimativno, dovodi do harmonične koegzistencije u okruženju.


Zbijmo se oko Srpske | Republika Srpska\nNaslovna Srbija Zbijmo se oko Srpske\nZbijmo se oko Srpske\nONO čega smo dužni svi da se setimo, ali i da javno o tome progovorimo je to da je Republika Srpska nastala u strašnom vremenu, da je plaćena životima najboljih među nama i da samim tim ona za sve nas Srbe ima sakralnu vrednost.\nIz tog razloga bi trebalo da se apeluje na savest svih političara u RS, ali i u Srbiji i da se ukaže na nužnu potrebu očuvanja nacionalnog jedinstva.\nPogotovo da se ukaže na činjenicu da nijedan pojedinac nije važniji od Republike Srpske.\nNe treba zatvarati oči pred činjenicom da je vlast RS odgovorna za tešku ekonomsku i socijalnu situaciju, kao što ne treba prećutati ni to da je strani faktor umešao prste u deo opozicije i da vešto pokušava da ekonomski i socijalni moment iskoristi kako bi destabilizovao prilike u Srpskoj.\nImajući to u vidu, dužnost nam je da zbijemo redove i da svi damo sve od sebe kako bi se iznašle mogućnosti da se postigne što širi politički dogovor i izbegne polarizacija i potencijalni građanski sukob.\nMi sebi više ne smemo da dozvolimo da nam NATO isporučuje svoje krize i da otaranjem žarišta na Balkanu premesti islamističke teroriste iz Brisela i Pariza u Banjaluku i Beograd.\nNATO, nažalost, ima svoju petu kolonu i u Srbiji i u Republici Srpskoj, a ta peta kolona ima svoje aktiviste i u vlasti i u opoziciji.\nMudrost naroda je stoga jedini način da se od te pošasti odbranimo! Miroslav Parović, Treća Srbija


Pavle Bašić 帕夫莱·巴希奇 Privatni sektor Kine poziva svoje lidere na akciju\nPrivatni sektor Kine poziva svoje lidere na akciju\nNov26 by Pavle Basic\nKineska vlada je godinama pritiskala privatni sektor politikom podrške državnim kompanijama, a sada pokušava da popravi ono što je postala slaba veza u jednoj ekonomiji koja trenutno usporava svoj tempo.\nSa politikom kojom podržava državne kompanije, Kina sada traži da popravi ono što je postalo slaba veza u današnjoj usporenoj ekonomiji. Lokalne vlasti, uključujući Peking i Šenžen, privlače sredstva za pomoć privatnim firmama čije su akcije pale na domaćim berzama. Vlasti uspostavljaju poreske olakšice, bankarske kredite i druge finansijske opcije kako bi podstakle privatno poslovanje.\nPostoji pretnja da će posustajući privatni sektor, koji čini više od polovine kineskog ekonomskog proizvoda, oštetiti vitalnost privrede, sa rastom koji je pao na 6.5% u odnosu na prošli kvartal, uz predviđanja daljeg usporavanja.\nPodrška je došla ni manje ni više nego od predsednika Šija Đinpinga. Ši, koji je većinu svojih šest godina provedenih na čelu Kine proveo podržavajući velike državne kompanije, okupio je preko 40 privatnih poslovnih lidera kako bi ih ubedio da i dalje imaju stalnu podršku Komunističke partije.\nPartija je pod predsednikom Šijem nalagala privatnim preduzećima da uspostave partijske ćelije. U svom govoru u Velikoj sali naroda u Pekingu, Ši je rukovodiocima poručio da stranka nije pokušavala da kontroliše svoja preduzeća, prema transkriptu objavljenom u partijskom glasilu, Narodnom dnevniku.\n“Privatna ekonomija naše zemlje može samo da ojača”, rekao je Ši prisutnima, u čijem sastavu su bili rukovodioci kompanije Wanxiang Group Corp i tehničkog giganta Tencent Holdings Ltd.\nProgram Pekinga za državna kompanija obuzeo je mnoge privatne firme. Banke gledaju na državna preduzeća kao na sigurnije zajmoprimce nego što su to privatne kompanije, koje su prinuđene da traže novac negde drugde i pritom plaćaju više za to. Vladine inicijative za smanjenje prekomernih kapaciteta industrije najpogubnije su uticale na privatne poslove kojima nedostaju veze sa državnim zvaničnicima, kako bi predupredili njihovo zatvaranje ili konsolidaciju.\n“Privatne kompanije naporno rade. A svemu tome, mi (privatni preduzetnici) ispadamo glupi heroji”, rekao je Kong Šebin, koji je vodio proizvodnju stakla u severnom gradu Šahe. Kada njegova firma, Hebei Tiande Glass Co nije mogla da obezbedi dovoljno bankarskih kredita za nadogradnju svojih proizvodnih linija na način na koji su zahtevali regulatori, bio je prisiljen da ugasi svoje peći.\n“Morate biti povezani sa šefovima banaka”, rekao je Kong. “A bez podrške zemlje, posao odmah odlazi u bankrot.”\nU Maovo vreme, Komunistička partija je „počistila“ brojna privatna preduzeća i mnoge njihove vlasnike. Tokom četiri decenije od uvođenja tržišne privrede, privatni sektor je daleko odmakao.\nPrivatni sektor, istakao je Ši u prisustvu svojih gostiju, sada plaća porez od preko 50%, što je više od 60% bruto domaćeg proizvoda zapošljavajuči više od 80% radno sposobnog stanovništva.\nNjihovo je finansijsko stanje, međutim, veoma teško. Prema kineskom regulatoru za bankarstvo i osiguranje, privatne kompanije dobijaju samo četvrtinu od ukupnog kreditnog pula poslovnih banaka. To ih je prepustilo samima sebi i nastojanjima da se oslone na nebankarske zajmodavce, poznatijee kao „banke u senci“, koje je vlada ugušila u protekle dve godine. Pad od 20% na kineskoj glavnoj berzi ove godine je dodatno podstakao pritiske na kompanije koje izlaze na berzu. “Ova godina predstavlja ozbiljan test za privatne kompanije”, rekao je Džou Deven, predsednik privredne grupe Zhejiang Private Enterprise Investment Federation. “Više firmi, i to onih mahom većih, suočavaju se s ovom vrstom problema”.\nČak i neke velike tehnološke kompanije, koje uglavnom nastavljaju svoj poslovni procvat, osećaju hladnoću. Robin Li, izvršni direktor pretraživačkog giganta Baidu Inc., izrazio je neizvesnost u pogledu potrošnje budućih oglašivača, jer nivo pouzdanosti u privatnom sektoru nije bio visok. “Ne znamo tačno šta će se desiti”, rekao je.\nPotištenost i malodušnost koja provejava među kineskim privatnim preduzetnicima može se opisati frazom prisutnom na društvenim mrežama koja se prevodi kao “država napreduje; privatni sektor se povlači. “\nMnoge privatne kompanije koje su listirane na berzi založile su svoje akcije kao kolateral za dobijanje zajmova, do kojih je inače teško doći. Pad cena akcija preti da dovede kreditore da uzimaju pozajmice kojima će podupirati vrednost akcija svojih firmi.\nPrema istraživanju firme Gavekal, brojne privatne firme u kojima je najveći akcionar imao preko 50% akcija je u oktobru porastao na 1.043, sa 595 koliko su iznosile početkom 2017. godine. Rečeno je da obećane akcije privatnog sektora sada iznose 22% njihove tržišne kapitalizacije.\nUsled pada cena akcija, neke od kompanija biće nacionalizovane ili prodate državnim kompanijama. Firma za proizvodnju nakita Beijing Kingee Culture Development Co je upravo to učinila: prema svojoj julskoj izjavi za štampu, ova firma prodata je za jedan juan (oko 14 centi) po akciji poslovnoj grupi Haikeđin, filijali pekinške poslovne grupe za pružanje finansijskih usluga. U tom momentu, akcije ove firme za izradu nakita vredele su tek osmi deo njene sadašnje vrednosti.\nU promeni stava kineskog rukovodstva, ministarstva i lokalne vlasti izdvajaju sredstva za podršku privatnim firmama. Uprava šangajske oblasti ponudila je 30 milijardi juana (4,35 milijardi dolara) u pozajmicama, garancijama za finansiranje malih i srednjih privatnih preduzeća na lokalu, dok je Pekinški okrug Hajdian, u kojem rade brojne tehnološke firmem zasnovao fond od 10 milijardi juana ($1.1mlrd) za pomoć privatnim tehnološkim kompanijama.\nKineska centralna banka, bankarski regulator i ministarstvo finansija takođe su izdvajali sredstva ili usaglašavali propise za ubrzanje finansiranja privatnog sektora.\nOni koji poput Džoua i njegove poslovne grupe Žeđjang prednjače u privatnom sektoru kažu da su kreditne linije tek tako idu i da bi Peking trebalo da obezbedi bolju zastupljenost konkurenata u tržinoj trci, naročito između državnih i privatnih firmi. Sistemske predrasude je teško ispraviti i ne predstavljaju ništa dobro za privatna preduzeća , rekao je Endrju Polk, osnivač pekinškog konsultantskog preduzeća Trivium/China.\n“Oni se protive strukturnim promenama u privredi”, rekao je on. “Mislim da njihovi napori neće biti naročito uspešni.”\nGrace Zhu, wsj.com\n← Migracije: dugoročno rešenje\nKlimatske promene i njihov uticaj na svetsku ekonomiju →


► Jedan od pet miliona: Objaviti imena osoba za koje Vučić tvrdi da su spalili\n"Javnost mora biti upoznata sa tačnim činjenicama osumnjičenih da su učestvovali u paljenju knjige kao i tome na osnovu čega se tvrdi ko su ti ljudi kada je jedini snimak paljenja onaj na kome se vide patike. Objavite tačna imena i prezimena lica koja su učestvovala u tom činu i jasne dokaze i predstavite ih javnosti", navodi se u saopštenju.\nKako su ocenili, izjave "čiji je spin jedini cilj", targetiraju pojedince i stvaraju atmosferu u društvu da neko sebi daje za pravo da druge vređa ili "udara metalnom šipkom u glavu".\nVučić je ranije danas izjavio da je policija pronašla trojicu osumnjičenih za paljenje knjige zamenika gradonačelnika Beograda Gorana Vesića, a da se za četvrtim traga.\nNakon promocije knjige Vesića u ponedeljak, kada je došlo do incidenta koji su izazvali aktivisti Srpske napredne stranke i aktivisti Saveza za Srbiju ispred galerije Progres, pojedini mediji objavili su snimak na kojem se vidi kako nekoliko osoba spaljuje Vesićevu knjigu.\nZa paljenje knjige Vučić je optužio opozicione aktiviste.


Laguna - Bukmarker - Književno veče Jelene Bačić Alimpić u Apatinu - Knjige o kojima se priča\nKnjiževno veče Jelene Bačić Alimpić u Apatinu\nNagrađivana autorka najčitanijih romana u Srbiji, Jelena Bačić Alimpić predstaviće svoj poslednji roman „Njegove bele rukavice“ na književnoj večeri u Apatinu. Susret sa čitaocima zakazan je za 10. decembar u 18 sati u Narodnoj biblioteci „Miodrag Borisavljević“ (Trg Nikole Tesle br. 12).\nRadnja romana „Njegove bele rukavice“ dešava se u Sarajevu 1922. Ušuškana u bezbednost porodičnog doma, Ljubica Ignjatović, lepa i pametna Jevremova kći, slučajno upoznaje Karela Dragutina Harta, poverenika vlade koji će joj pomutiti razum. Zaslepljena strašću i ljubavnim nasladama, ona neće imati snage da se suoči sa istinom. Međutim, nakon što otkrije pravo lice muškarca koga silno voli, odlučiće da preuzme sudbinu u svoje ruke. Priču o svom neobičnom životu i fatalnoj ljubavi okruženoj zidinama i bodljikavom žicom pretvoriće u potresnu i uzbudljivu ispovest.\nDanica Bogojević, autorka romana „Zagli Mesec“, u ponedeljak 3. avgusta družila se sa najmlađim čitaocima u Užicu. Udruženje građana „Roditelj“ iz Užica, povodom obeležavanja Nedelje prom...


Arhiva - Srbija izbori.\nSrbija u 2018. nije zabeležila nikakav napredak na polju demokratičnosti, pa se i dalje svestava u red zemalja sa nepotpunom demokratijom, pokazuje najnoviji indeks demokratičnosti britanskog Ekonomista, koji prenosi Demostat. Najveći problemi u Srbiji su funkcionisanje vlade i nerazvijena politička kultura, a Srbija je zauzela 63 na listi od ukupno 167 analiziranih država.\nSrbija je prema Indeksu demokratičnosti u Srbiji u 2018. godini dobila ocenu 6,41 od mogućih 10, zbog čega je ponovo svrstana u red delimičnih, odnosno nepotpunih demokratija, kaže se u rezultatima istraživanja koje je sproveo stručni tim Ekonomista. U poređenju sa prošlom godinom, u Srbiji nema nikakvih poboljšanja, a to je zajedno pad u odnosu na parametre iz 2015. i 2014, kada je, sa 6.71 indeks bio najviši otkako se posmatra Srbija.\nPrema indeksu demokratičnosti, zemlje se dele u četiri grupe sa dve podgrupe a to su autoritarno društvo, "hibridni režim" odnosno neliberalna demokratija, nepotpuna demokratija i potpuna demokratija.\nSrbija se godinama unazad nalazi u trećoj kategoriji – nepotpuna demokratija i njenoj podgrupi sa manjim indeksom demokratičnosti – od 6 do 7. Termin nepotpuna demokratija označava nacije gde je izborni proces ocenjen kao fer i slobodan i osnovne slobode se načelno poštuju, ali izraženi su problemi kao što je kršenje medijskih sloboda i slično.\nKako je navedeno, ocene Srbije prilično variraju od visoke ocene za demokratski izborni proces i pluralizam gde je dat indeks od 8.25, znatno lošije ocene su za funkcionisanje Vlade i državnog aparata gde je indeks 5.36.\nPolitička participacija, odnosno učešće građana u demokratskim i političkim procesima, što podrazumeva donošenje političkih odluka koje neposredno utiču na život građana je takođe sa nižom ocenom od 6.11, dok je najlošije ocenjen nivo političke kulture – odnos između političkih aktera, njihovo međusobno poštovanje, ali i znanje građana o sopstvenim političkim pravima i obavezama. Za tu stavku Srbija je dobila ocenu 5.00.\nNešto bolji rezultati u Srbiji izmereni su za poslednju grupu indikatora koji se odnose na građanske slobode i garantovanje ljudskih prava i sloboda, gde smo dobili ocenu 7.35, prenosi Demostat.\nU kategoriju potpunih demokratija spadaju države koje i po brojnim drugim kriterijumima važe za najuređenije - prva je Norveška, a redom je prate Island, Švedska, Novi Zeland, Danska, Irska, Kanada, Finska, Australija, Švajcarska, Holandija, Luksemburg, Nemačka, Velika Britanija, Urugvaj, Austrija, Mauricijus, Malta, Španija i Kostarika.\nZanimljivo je što u grupi najrazvijenijih demokratija nema Sjedinjenih Američkih Država koje su oduvek važile za potpuno demokratski uređeno društvo. SAD su i bile u ovoj kategoriji do 2016. godine sa indeksom većim od 8, ali od tada beleže pad indeksa na 7.96 u 2018.\nIako se na prvi pogled ovaj pad povezuje sa dolaskom adminstracije Donalda Trampa na vlast, ranije analize Ekonomista pokazuju da ovakav pad nije posledica Trampovog upravljanja već upravo onoga što je njega dovelo u Belu kuću – pad poverenja građana u vladu i izabrane zvaničnike, kaže se u tekstu koji prenosi Demostat.